SAD potvrdile da sele ambasadu u Jerusalem u maju\n* SAD potvrdile da sele ambasadu u Jerusalem u maju\nAmbasada SAD-a u Izraelu preselit će se iz Tel Aviva u Jerusalem u maju, kako bi se preseljenje poklopilo sa 70. godišnjicom proglašenja nezavisnosti Izraela, potvrdio je večeras State Department.\n"Uzbuđeni smo zbog tog historijskog koraka i iščekujemo s radošću otvaranje u maju", rekla je glasnogovornica State Departmenta Heather Nauert, prenijele su agencije.\nAmbasada u Jerusalemu bit će otvorena postepeno i prvo će raditi u zdanju u kvartu Arnona u kome se izdaju vize, a potražnja za stalnim mjestom je već počela. U njoj će u početku raditi ambasador i mali tim, a do kraja sljedeće godine će biti otvoren novi dio tog kompleksa, navela je Nauert u saopćenju.\nAmbasador SAD-a u Izraelu, međutim, i dalje će živjeti u Hercliji, sjeverno od Tel Aviva iz sigurnosnih razloga i putovati u preseljenu ambasadu. Zvaničnici administracije američkog predsjednika Donalda Trumpa su rekli da je Kongres obaviješten o preseljenju, a državni sekretar SAD-a Rex Tillerson je u četvrtak potpisao sigurnosni plan za novu ambasadu.\nPremijer Benjamin Netanyahu je pohvalio odluku, ocijenivši da će pretvoriti 70. Dan nezavisnosti Izraela u mnogo veću proslavu.\n"Ovo je veliki dan za narod Izraela. Hvala Vam, predsjedniče Trump za vaše rukovođenje i prijateljstvo", navedeno je u Netanyahuovom saopćenju izdatom u ambasadi u Washingtonu pošto je već počeo šabat u Izraelu, pa se ne mogu davati zvanična saopćenja.\nGlavni palestinski pregovarač Saeb Erekat je rekao da je potez SAD-a pokazao "odlučnost da se krši međunarodni zakon, uništi rješenje (po modelu) dvije države i izazovu osjećanja palestinskog naroda, kao i svih Arapa, muslimana i kršćana širom svijeta".\nErekat, koji je također generalni sekretar PLO (Palestinske oslobodilačke organizacije), rekao je da se Trumpov tim diskvalifikovao od uloge u rješenju sukoba Izraela i Palestinaca.\nGlasnogovornik palestinskog predsjednika Mahmuda Abasa Nabil Abu Rudejne osudio je američki potez, rekavši da je neprihvatljiv i jednostran i da predstavlja prepreku svakom naporu da se stvori mir u regiji.\nU pojasu Gaze je zvaničnik Hamasa Sami Abu Zuhri rekao je da je preseljenje ambasade "proglašanje rata protiv Arapa i muslimana" i da administracija SAD-a mora da ga razmotri, prenijeli su izraelski mediji.


- Kosovo je žrtva rata. Dik Marti je radio samo sa Srbima, nije radio sa pravim svedocima. Video sam da postoji velika nepravda i izuzetno sam ljut što do sada nismo ništa uradili - rekao je Pacoli na konferenciji za novinare, tvrdeći da na Kosovu postoje dokazi o srpskim ratnim zločinima, prenosi Kosovo online.\nPacoli tvrdi da postoji 10.000 stranica dokumentacije sa "dokazima ratnih zločina koje je počinila Srbija na Kosovu", a kojima do sada niko nije imao pristup, kao i da će u narednim danima taj materijal biti dostavljen kosovskim tužiocima.\n- Posedujemo 10.000 stranica materijala sa dokazima ratnih zločina Srbije na Kosovu, materijala kom niko nije imao pristup. U narednim danima dokumentacija će biti predata našim tužiocima, jer vidim da 95 odsto kriminalaca deluje i slobodno se kreće i danas - rekao je Pacoli.\nPacoli "savetuje" Beograd: Treba brinuti kada sused približava politiku "TREĆEM IGRAČU"\nPacoli o incidentu u Beogradu: Predstavnici Prištine s pravom učestvuju na samitu, Srbija je "destruktivna i agresivna"


<img align=left border=1 width=60 hspace=8 src="http://www.voanews.com/mediastore/ap_pres_bush_thurs_closeup_31mar05_210.jpg">Buš: Amerièkim obaveštajnim agencijama su potrebne temeljite promene - 2005-03-31\nDvostranaèka komisija navodi u svom izveštaju da su amerièke obaveštajne agencije imale potpuno pogrešne procene u pogledu iraèkog hemijskog i biološkog oružja pre rata sa tom zemljom. Navodna neposredna pretnja koju je to oružje predstavljalo bila je glavno opravdanje predsednika Buša za rat protiv Iraka. Medjutim, posle svrgavanja Sadama Huseina u Iraku nije pronadjeno oružje za masovno uništenje. Mada su i obaveštajne agencije drugih zemalja bile u uverenju da je Irak posedovao oružje za masovno uništenje, komisija ukazuje da je u pitanju bio kredibilitet SAD i da se zbog toga radi o jednom od najgorih obaveštajnih promašaja u skorijoj istoriji. To pitanje je bilo predmet debata tokom prošlogodišnje izborne kampanje. Demokrate su optužili predsednika Buša da je ispolitizovao obaveštajne podatke da bi opravdao rat u Iraku. Komisije je, medjutim, jednodušno zakljuèila da nema dokaza da je vršen politièki pritisak na obaveštajne agencije i da su njihovi neuspesi posledica nemoguænosti da se prikupe valjani podaci i da se jasno ukaže da li su njihovi zakljuèci zasnovani na pouzdanim informacijama ili na pretpostavkama. Rekavši da izveštaj komisije predstavlja oštru kritiku, predsednik Buš se složio sa njenim glavnim zakljuècima.\n«Amerièkim obaveštajnim agencijama su potrebne temeljite promene kako bi se osposobile da se uspešno suoèe sa pretnjama 21. veka.»\nPredsednik Buš se sastao sa èlanovima komisije u Beloj kuæi i sa njima razmotrio preporuke komisije, medju kojima su - davanje veæih ovlašæenja novom nacionalnom direktoru obaveštajnih agencija i kritièko preispitivanje zakljuèaka obaveštajnih agencija. U izveštaju se ukazuje da amerièke obaveštajne agencije imaju zabrinjavajuæe malo podataka o programima naoružanja, a još manje o namerama nekih od glavnih protivnika SAD. Predsednik Buš je naglasio da je komisija pružila njegovoj administraciji korisne i znaèajne smernice u nastojanju da se obaveštajne sposobnosti zemlje prilagode pretnjama, kako je rekao, novog veka.\n« Prikupljanje i analiza obaveštajnih podataka nikada neæe biti savršeni, ali u vreme kada imamo sve manje prostora za greške i kada se nalazimo u ratu, posledice potcenjivanja pretnji mogle da nas koštaju desetina hiljada nedužnih života.»\nKomisija u svom izveštaju takodje navodi da obaveštajne agencije nisu bile dovoljno aktivne i inovativne u obezbedjivanju podataka koji su naciji bili potrebni i stoga sugeriše da obaveštajni sektor bude integrisan, imaginativan i spreman da preduzima rizike.


Američki tehnološki div Epl je prvi put od 2016. godine povratio titulu najvrednijeg brenda na svetu, ali ne zbog skoka prodaje čuvenog ajfona već zahvaljujući strategiji širenja na digitalne i pretplatničke usluge, saopštila je nezavisna konsultantska kompanija za procenu i strategiju brenda.\nKompanija je prestigla Amazon i Gugl, jer je vrednost brenda Epl porasla za 87% na 263,4 milijarde dolara, navodi Brend Fajnens u ovogodišnjem izveštaju Global 500.\n„Pod vođstvom Tima Kuka, naročito tokom poslednjih pet godina, Epl je počeo da se fokusira na razvoj strategija rasta iznad i izvan ajfona, koji je 2020. činio polovinu prodaje nasuprot dve trećine u 2015. godini“, napominje se u izveštaju.\nDrugo mesto zauzeo je maloprodajni gigant Amazon sa zdravim rastom vrednosti brenda od 15% na 254,2 milijarde dolara. Kompanija Džefa Bezosa znatno je profitirala od pandemije zbog neviđenog porasta potražnje dok su se potrošači okretali kupovini preko interneta nakon zatvaranja prodavnica.\nGugl je zauzeo treće mesto nakon marginalnog povećanja vrednosti brenda od 1% na 191,2 milijarde dolara. Kompanija je zabeležila prvi pad prihoda ikada zbog pandemije, navodi se u izveštaju.\nKompanija Majkrosoft zauzela je četvrto mesto, sa povećanjem vrednosti brenda za 20%, na 140,4 milijarde dolara.\nTreću godinu zaredom, Samsung je zauzeo prvo mesto u Aziji i ukupno peto po vrednosti brenda, sa skokom vrednosti od 9% na 102,6 milijardi američkih dolara uz podršku novih inovacija i poslovne prakse.\nSlede američki trgovinski lanac Volmart, čiji brend vredi približno 93,2 milijarde dolara, Fejsbuk sa iznosom od 81,4 milijarde, na poziciji broj osam je kineska ICBC banka (72,8 milijardi), dok listu prvih deset zaokružuju telekomunikaciona kompanija Verajzon iz SAD-a (68,9 milijardi) i kineska društvena mreža ViČet (67,9 milijardi dolara).\nPlatforme za e-trgovinu najviše profitirale\nU izveštaju se naglašava da su platforme za e-trgovinu zabeležile najveći rast prihoda od 2016. godine u drugom i trećem kvartalu prošle godine.\nVrednost brenda Alibaba udvostručena je na 39,2 milijarde dolara, što je drugi najbrže rastući brend na rang listi.\nTesla je iza sebe ostavio tradicionalne proizvođače automobila sa najbržim rastom vrednosti brenda u rangiranju za 158%, navodi se u izveštaju.\nMedijski konglomerat CBS bio je „najbrže padajući“ brend na rang listi Brend Fajnensa Global 500 ove godine. Vrednost ovog brenda pala je za 49% na 5,9 milijardi dolara nakon pada prihoda od oglašavanja i katastrofalnog spajanja sa gigantom zabavnog programa Viakomom.\nZbog pandemije koronavirusa, vazduhoplovni i avio-brendovi čine šest od 10 najbrže padajućih brendova u ovogodišnjem izveštaju, uključujući Boing (pad od 40% na 13,6 milijardi USD), Amerikan erlajns (pad od 40% na 5,3 milijarde USD), Junajted erlajns (pad od 39% na 5,0 milijardi dolara), Delta (pad od 38% na 5,8 milijardi USD), Erbas (pad od 36% na 9,1 milijardu USD) i Safran (pad od 32% na 4,3 milijarde USD).\nKao rezultat restriktivnih mera za suzbijanje virusa, jedan od najpogođenijih bio je ugostiteljski sektor. Hoteli Meriot i turistička platforma Er Bi-En-Bi odjavili su se od rangiranja, dok Starbaks, Mekdonalds i KFC beleže pad vrednosti brenda.\nKako su se ljudi masovno okretali internetu i društvenim mrežama za zabavu zbog pandemije, Netfliks je uživao veliki porast broja korisnika, zbog čega je vrednost njegovog brenda porasla za 9% na 24,9 milijardi dolara. Sa 37 miliona novih korisnika do kraja 2020. godine, Netfliksov uspeh podstakao je poboljšane prognoze prihoda i ocene vrednosti brenda.\nU međuvremenu, kineska aplikacija za razmenu poruka ViČet pretekla je Ferari po snazi brenda sa osvojenih 95,4 poena od mogućih 100 i rejtingom AAA+, navodi se u izveštaju.\nVrednost brenda ViČet-a takođe je brzo porasla, povećavši se za 25% na 67,9 milijardi dolara i preskočivši devet mesta na rang listi da bi prvi put ušla u top 10.\namazon/epl/gugl/najvredniji brendovi/nikola tesla\n„Ako je prosečna plata u Loznici 51.000 RSD a mi vojniku damo 45.000 – zašto bi on bio u vojsci?“


Pod globalnim sloganom „Niko ne smije biti zapostavljen“ započinje projekat „Novogodišnja iskrica“ u JU BKC KS. – Bosanski kulturni centar\nPod globalnim sloganom „Niko ne smije biti zapostavljen“ započinje projekat „Novogodišnja iskrica“ u JU BKC KS.\nPočele pripreme za manifestaciju „Novogodišnja iskrica“ koja će biti izvedena krajem godine. Bit će to finalni rezultat osmomjesečnih radionica za djecu i mlade sa poteškoćama u razvoju, koje će se održavati u JU BKC KS.\nPrva radionica glume i muzička radionica, u okviru projekta „Novogodišnja iskrica“, održana je u srijedu, 27. 03. 2019. godine u JU Bosanski kulturni centar Kantona Sarajevo. Djeca i mlade osobe sa poteškoćama u razvoju iz Sarajeva i Istočnog Sarajeva, u sklopu socijalne inkluzije, pridružili su se svojim vršnjacima u pohađanju radionica za muziku i glumu. Radionice za oko 15 polaznika i polaznica koji imaju afinitete prema glumi i muzici će se održavati dva puta mjesečno od marta do kraja godine u saradnji sa Pedagoškim fakultetom Univerziteta u Sarajevu i udruženjima koja okupljaju djecu i odrasle sa poteškoćama u razvoju. Projekat JU BKC KS „Novogodišnja iskrica“ će se realizovati tokom ove godine u okviru „Dijaloga za budućnost“, koji provode agencije Ujedinjenih nacija UNDP, UNESCO i UNICEF u partnerstvu sa Predsjedništvom BiH.\nNamjera ovog projekta je organizovati 14 radionica za muziku i glumu za djecu i mlade sa poteškoćama u razvoju. Njima će se, u okviru inkluzije, u ovom projektu pridružiti tipična djeca iz osnovnih i srednjih škola koja već pohađaju Školu glume koja protekle dvije godine egzistira u JU BKC KS. Ove aktivnosti će biti organizovane u saradnji sa Pedagoškim fakultetom Univerziteta u Sarajevu, njihovim predavačima i studentima (volonterima). Radionice će se dešavati dva puta mjesečno u prostoru JU ”Bosanski kulturni centar Kantona Sarajevo”, a svaka radionica za glumu i muziku će trajati po dva sata. Prof. dr. Merima Čaušević, sa Pedagoškog fakultet Sarajevo, će voditi muzičke radionice, dok će akademski glumci Asja Pavlović i Aldin Tucić voditi dramske radionice. Ove aktivnosti će se dešavati pod supervizijom docenta dr. Harisa Memiševića, sa Pedagoškog fakulteta Sarajevo.\nFinalni rezultat ove dvije radionice će biti mjuzikl koji će biti izveden na završnoj manifestaciji u decembru. Tada će se dodijeliti diplome svim polaznicima radionica, ali i podijeliti oko 600 prigodnih novogodišnjih paketića učesnicima radionica, ali i svim ostalim članovima škola i udruženja sa poteškoćama u razvoju sa kojima će se realizovati projekat Novogodišnja iskrica.\nUporedo sa ovim radionicama, jedna od najvažnijih aktivnosti unutar projekta biće uklanjanje arhitektonskih barijera, odnosno izgradnja pristupne rampe za osobe sa poteškoćama u kretanju, koja će voditi iz Galerije u Veliku dvoranu BKC-a. Na ovaj način će biti ukonjene fizičke prepreke koje su osobama sa poteškoćama u kretanju otežavale pristup programima koji se dešavaju u velikoj dvorani JU BKC KS.\nJU „Bosanski kulturni centar Kantona Sarajevo“ već treću godinu zaredom uspješno realizuje projekte u saradnji sa školama i udruženjima za djecu i odrasle sa poteškoćama u razvoju. Zahvaljujući ugovoru koji je potpisan između JU BKC KS i UNDP-a, u 2019. godini će se takođe omogućiti unaprjeđenje kvaliteta programa iz prethodnih godina.\nProjekat „Dijalog za budućnost“ je zajednička inicijativa Predsjedništva Bosne i Hercegovine i Ujedinjenih nacija. Agencije Ujedinjenih nacija: UNICEF, UNESCO i UNDP u saradnji sa Predsjedništvom BiH zajednički implementiraju projekat koji ima za cilj dugoročnu izgradnju mira i poboljšanje društvene kohezije u Bosni i Hercegovini.\n„Muzičko i glumačko obrazovanje ne poznaje granice“\nKako su istakli predavači koji će voditi radionice: „U projekat su uključena djeca od petog razreda osnovne škole i mladi koji su pokazali interes za ovakve aktivnosti. Polaznici su osobe sa „drugačijim“ poimanja druženja, stvaranja i gledanja na svijet. Kroz dramsku i muzičku radionicu doći će do izražaja poseban senzibilitet i kreativnost koje svako dijete nosi u sebi. U skladu s tim za njih su osmišljene vježbe pokreta, fokus, usmjeravanja pažnje, podsticanja mašte, timskog rada, korištenja muzike i ritma, te instrumenata iz orfovog instrumentarija sa zadatkom da se podrži što kvalitetnije uključenje u širu društvenu zajednicu. Ovakvi pristupi će ovoj populaciji, putem jednog oblika socijalne inkluzije, omogućiti razvoj samopouzdanja, sticanje novih vještina kako bi ih društvo bolje shvatilo i prihvatilo. Plan je da naši polaznici, na kraju godine, prezentuju stečeno znanje i vještine koje su stekli tokom osmomjesečnog druženja u vidu kratkoga performansa“.\nBrand Julius Meinl ponosni sponzor Sajma „Knjige u nišama KUN“\nTokom trajanja Sajma „Knjige u nišama KUN“, od 25. do 29. 11. svi posjetitelji će u sajamskom salonu BKC-a moći…\nNovi broj časopisa “Obrazovanje odraslih”\nU srijedu, 27. novembra, u okviru 3. „Sajma knjige u nišama KUN“ bit će održan Okrugli sto pod nazivom „Elektronsko…


Aplikacija TikTok definitivno je danas među najpopularnijim među najmlađim korisnicima mobilnih telefona. Ipak, velika popularnost nosi i veliku odgovornost, a javnost je od samog početka zabrinuta zbog ugrožene privatnosti korisnika, kao i netransparentnog poslovanja kompanije, koja dolazi iz Kine.\nU petak je američki predsjednik Donald Tramp rekao da će zabraniti TikTok u SAD, gdje ga dnevno koristi više od 80 miliona ljudi. Trampu je ovo, navode pojedini mediji, bio samo izgovor da započne još jednu bitku u trgovinskom ratu koji između Amerike i Kine bjesni već neko vrijeme.\nNo, čini se da se pronašlo rješenje da do ovoga ne dođe.\nKompanija ByteDance, u čijem je vlasništvu TikTok, sklopila je dogovor sa američkom kompanijom Microsoft. Prema dogovoru, ByteDance će u potpunosti izaći iz priče kada je SAD u pitanju, te će Microsoftu prepustiti upravljanje aplikacijom.\nTo znači da će za privatnost korisnika i njihove podatke u Americi biti zadužena američka kompanija, a ukoliko Microsoft bude želio da prepusti upravljanje podacima nekoj drugoj američkoj kompaniji, to će biti moguće.


Kolumne & novosti: Ćuta: Razgovarao bih s Vučićem samo ako bi uživo prenosila televizija\nĆuta: Razgovarao bih s Vučićem samo ako bi uživo prenosila televizija\nPrvi sa parlamentarne liste koalicije "Moramo" Aleksandar Jovanović Ćuta izjavio je da ta koalicija žudi za javnom raspravom u Skupštini Srbije, a da umesto toga predsednik Srbije Aleksandar Vučić i dalje preuzima ulogu svih institucija.\nJovanović je u emisiji „Pravi ugao“ RTV rekao da bi prihvatio poziv predsednika Republike u diskusiji o aktuelnim problemima, samo ukoliko razgovoru prisustvuju i novinari i ide prenos uživo na televiziji.\n„Da građani vide kako izgledaju ti razgovori. Bilo bi super da smo videli i kako je izgledao Vučićev razgovor sa Draganom Đilasom, to važi za sve, da se vidi kako izgleda kad lideri razgovaraju o sudbinama ljudi“, rekao je Jovanović.\nOn je dodao da kad novi saziv bude konstituisan ništa više neće biti isto jer će prvi put u skupštini sedeti neki ljudi koji su i "na ulici", i neće odustati od blokada, već će u skupštini pokušati da rasvetle tajne ugovore i dogovore.\n"Prozvaću ceo saziv da kaže koji je poslanik za Rio Tinto, ja ću da insistiram da jedna od prvih tema bude to, jer su građani skupili 30 hiljada potpisa za zakon o trajnoj zabrani iskopavanja litijuma", istakao je Jovanović.\nOn je dodao da je sada most "Gazela" prohodan, ali da ako "bude nekom palo na pamet da vraća Rio Tinto", neće biti tako.\nJovanović je najavio da će koalicija "Moramo" biti politička organizacija koja će okupiti i aktiviste i političare, ali ne i partija u kojoj će odlučivati jedan ili dva čoveka.\nKritikovao je kolege iz opozicije što nisu na dan izbora u 20.30 rekli da je Vučić u Beogradu izgubio vlast i da će u parlamentu imati 80 poslanika manje, nego su saopštili da nemaju rezultate, a onda je Đilas otišao kod Vučića, počela su cepanja i sada su građani razočarani.\nJovanović je kritikovao Vučićevu odluku da potroši hiljadu i po evra na "helikopter politiku i kupovinu glasova" umesto da se ulaže u energetiku i poljoprivredu.\nLabels: Aleksandar Jovanović Ćuta


Izvor: B92, 11.Nov.2018, 00:12\n"Do sada smo ostvarili saradnju sa velikim brojem partnera i plan nam je da nastavimo jačanje pozicije Srbije na putu tehnološkog razvoja", navodi se u saopštenju kompanije Huavej.\nKompanija Huavej, kako se ističe, u Srbiji posluje duže od 12 godina, gde se nalazi centrala za Zapadni Balkan.\n"Kao centrala ovog >> Pročitaj celu vest na sajtu B92 << dela Evrope naš cilj je da proširimo svoje poslovanje, otvaramo nova radna mesta i zapošljavamo stručne kadrove", poručuju iz kompanije. Oni ističu i da su sagradili značajne temelje za dalji rast i razvoj i kreirali velike planove koje planiraju da realizuju u predstojećim godinama.\nPodsetimo, hrvatski mediji su preneli informaciju da je delegacija te zemlje, predvođena premijerom Andrejem Plenkovićem, prilikom posete Kini imala sastanak is a čelnicima Huaveija, ka oi da ta kompanija planira da preseli centar iz Beograda u Zagreb.\nOglasila se potom Vlada Srbije koja je te navode demantovala.\nSEEbiz.eu: Huawei: Ostajemo u Srbiji\nHuavej demantuje hrvatske medije, kompanija ostaje u Srbiji\nIzvor: Blic, 11.Nov.2018\nKineska kompanija Huavej saopštila je večeras, povodom pisanja hrvatskih medija da planira da preseli centar iz Beograda u Zagreb, da ostaje u Srbiji.


Vršilac dužnosti zamenika državnog sekretara SAD zadužen za Evropu i Evroaziju Filip Riker (Foto: AP/Boris Grdanoski)\nŠirenjem dezinformacija o koronavirusu, zlonamerni akteri, kao što su Kina i Rusija nastoje da ugroze globalnu bezbednost, odvlačeći pritom pažnju od traženja zdravstvenog rešenja za pandemiju za svet u celini, isticao je ovih dana u intervjuima za više evropskih medija Filip Riker, vršilac dužnosti pomoćnika državnog sekretara za Evropu i Evroaziju.\nRiker je danas održao konfereciju za novinare u Briselu, na kojoj je ponovio tvrdnju da je takva propaganda direktno usmerena protiv Sjedinjenih Država.\nSpecijalna izaslanica i koordinator Centra za globalnu koordinaciju Lea Gabrijel istakla je u Briselu tri glavne posledice tekuće anti-američke kampanje koje sprovode Rusija, a još jače Kina, odakle je potekla globalna pandemija korone virusa.\n"Hiljade računa na Internetu povezanih sa ruskim društvenim mrežama pokrenule su koordinisani napor za širenje dezinformacija i uzbunu zbog koronavirusa, ne bi li poremetilli i globalne napore za zaustavljanja pandemije", upozorila je Gabrijel.\nRusija je sličnu praksu vodila i u nedavnoj prošlosti kada su izbile epidemije ebole ili zike, podseća specijalna američka izaslanica. Po njenoj dijagnozi, ruska propaganda se širi u sredinama gde ne postoje pune informacije i gde vlada polovično znanje i što olakšava nametanje iskrivljene interpretacije stvarnog stanja.\nZadatak kineske propagande je pre svega da ubedi svet da je pandemija uopšte nije stigla iz Kine, kaže visoka zvaničnica Stejt depratmenta. Kineska kampanja za dezinformisanje takođe promoviše lažnu teoriju američke zavere protiv Kine, odnosno da je virus unesen u Kinu prilikom posete američkih vojnika Vuhanu prošle jeseni.\n"Namera je, očigledno, nanošenje štete američkom ugledu širom sveta", konstatuje Gabrijel, dodajući da je pravi motiv lažnih vesti unošenje sumnje, tj. uklanjanje odgovornost za posledice pandemije sa Kine stvarajući utisak da se do prave istine i ne može doći.\n"Kina, takođe, pokušava da ubedi svet da je superiorna u odnosu na sve zemlje sveta u pogledu rešavanja globalne krize. Decenijama kontrolisano informisanje u Kini je vrlo dobro dokumentovana činjenica, nažalost kineskoj javnosti to nije nedovoljno poznato. Tekuće gušenje tačnog informisanja odvija se paralelno sa proturanjem propagande i dezinformacija putem postojećeg masovnog globalnog informativnog sistema na internetu, uključujući platforme na kojima su cenzirusane istinite informacije o Kini", navodi Gabrijel.\nOna dodaje da Kina manipuliše informacijama na taj isti način i na društvenim mrežama, koje se koriste u otvorenim društvima, a da isti "korisnici toga nisu ni svesni".\nOsvrćući se na propagandne napore Rusije i Kine po pojedinim regionima uključujući na prostoru Zapadnog Balkana, Gabrijel je rekla da u očima SAD kinesko-ruska anti-zapadna propaganda u načelu nije regionalni već globalni problem.\nMeđutim, ambasador Riker se izrazito duže osvrnuo na to pitanje:\n"SAD u sve većoj meri sagledavaju Zapadni Balkan, Jugoistočnu Evropu kao koherentni strateški prostor gde su građani načelno okrenuti prema Zapadu, da budu angažovani sa Evropskom unijom, priključe se NATO-u, ali koji se danas suočavaju sa suparništvom malignih faktora, kao što su Rusija i Kina. Mi ćemo se takmičiti, ali na pozitivan način. Smatramo da narodi Zapadnog Balkana donose samostalne odluke o svojim ciljevima. Prisutnost propagande Rusije i Kine je problem koji, verujemo da će zemlje same rešavati taj problem, koji traje već neko vreme. SAD će se priključiti svojim tamošnjim partnerima u rešavanju tog pitanja".\nNamera Rusije i Kine je da podriju američke institucije i njene saveze iznutra, uključujući putem prikrivenih i agresivnih kampanja uticaja, smatra Filip Riker.\nMaršalov plan 70 godina kasnije - savezništvo i dalje ključno


SportDC - Futsal - Muškarci - 2018-2019 - Prva liga RS - Vesti\nUtorak, 25.02.2020 15:25\n16.08.2019 14:23 S. Papaz\nProtekla sezona Prve lige Republike Srpske u futsalu protekla je uglavnom u sukobu klubova i Saveza u vezi omladinske lige Republike Srpske, a jako malo se govorilo o seniorskoj konkurenciji. Na kraju, seniorska liga očigledno nije bila ni bitna, budući da je Savez skrojio tabelu po svom nahođenju, uskratio Nevesinju ulazak u Premijer ligu BiH, a sve klubove lige kaznio. I dok Nevesinjci još...\n18.06.2019 13:28 S. Papaz\nFudbalski savez Republike Srpske kaznio je kompletnu Prvu ligu Republike Srpske u futsalu zbog neigranja omladinske lige Republike Srpske. FSRS je odlučio da pet klubova kazni sa -7 bodova i 1500 KM kazne, dok su dva kluba kažnjena sa 2000 KM kazne i -8 bodova. Kako stoji u obrazloženju FSRS dva kluba, KMF Jahorina i KMF Ljubinje kažnjeni su više od ostalih jer su povratnici u kršenju...\n04.04.2019 21:12 S. Papaz\nTragikomedija Fudbalskog saveza Republike Srpske oko sprovođenja Omladinske lige Republike Srpske u futsalu dobila je novu epizodu. Već više mjeseci traje pravi rat između klubova sa jedne, i FSRS sa druge strane. Jedni su predlagali, drugi nisu prihvatali, pa su se onda načelno dogovorili, da bi iznenada odustali od prijedloga, pisale su se peticije, donosile odluke na prečas, a u svemu...\n26.03.2019 09:15 Administrator DC\nKMF Nevesinje KMF Nevesinje je u subotu u velikom derbiju posljednjeg, 14. kola Prve lige RS, sa ubjedljivih 6:1 slavio protiv direktnog konkurenta za titulu, KMF Kotor Varoš, i tako osvojio titulu prvaka Republike Srpske i izborio plasman u Premijer futsal ligu BiH naredne sezone. Bio je to pravi futsal spektakl u Nevesinju, a tribine Sportske dvorane “Nevesinjka” bile...\n23.03.2019 22:49 S. Papaz\nKMF Nevesinje vratio se ponovo u Premijer ligu Bosne i Hercegovine. Nevesinjci su večeras u direktnom duelu savladali u punoj Nevesinjki KMF Kotor Varoš sa 6:1, te su se tako poslije godinu dana pauze vratili u Premijer ligu BIH. Od starta je bilo jasno da Nevesinjci silno žele pobjedu i plasman u Premijer ligu, te je to i dalo rezultat, pa su do poluvremena...\n13.03.2019 14:44 S. Papaz\nFudbalski savez Republike Srpske isključio je iz Omladinske lige Republike Srpske u futsalu svih sedam klubova koji su prema njihovim propozicijama bili obavezni učestvovati u takmičenju. KMF Šampion, KMF Jahorina, KMF Brod, KMF Kotor Varoš, KMF Nevesinje, KMF Ljubinje i KMF Brčko zdravlje dobili su dopis od strane FSRS da su zbog neispunjavanja obaveza...\n11.03.2019 07:06 Radio Nevesinje\nKMF „Nevesinje“ ostvario je sinoć veliku pobjedu na Palama i sada se nalazi na korak od Premijer lige BiH. Nevesinjci su pružili vrhunsku igru deklasiravši domaću Jahorinu rezultatom 6:1. Golove su redom postizali Kljakić, Šarenac, Pudar, Milićević, Prodanović i Drašković. Ovako široka lista strijelaca najbolje govori u kakvom su timskom duhu nevesinjski futsaleri odigrali derbi utakmicu...\n04.03.2019 05:03 Radio Nevesinje\nKMF „Nevesinje“ ubjedljivo je večeras porazio KMF „Brčko Zdravlje“ 6:0 i zadržao vodeću poziciju na tabeli. Domaći su glatko savladali skromnu gostujuću ekipu koja u Sportskoj dvorani „Nevesinjka“ nije uspjela postići ni počasni pogodak. Trostruki strijelac za Nevesinjce bio je Goran Kljakić, a po jednom su mrežu Brčaka zatresli Pudar i Radovanović uz autogol...


Foto: Ilustracija | Žunić: Povećanjem plata Vlada pokazuje da cijeni policajce\nSrna 16.04.2019 18:10\nBANJALUKA - Šef Kluba poslanika SNSD-a Igor Žunić rekao je danas u Narodnoj skupštini Republike Srpske da je važno da se povećavanjem plate pripadnicima Ministarstva unutrašnjih poslova šalje poruka Vlade Republike Srpske i resornog ministarstva da se policajci cijene i poštuju.\nŽunić je rekao da će SNSD glasati za Prijedlog zakona o izmjeni i dopuni Zakona o platama zaposlenih u MUP-u Srpske koji propisuje da policijskim službenicima sa srednjom i višom stručnom spremom pripada dodatna naknada u iznosu od 10 odsto prosječne plate u MUP-u, ostvarene u proteklom mjesecu.\n"Policajci nisu dobro plaćeni u odnosu na okruženje i radićemo na tome da im dodatno povećamo plate i da se za njih učini još više. Možda i da se pokrene linija u Investiciono-razvojnoj banci da im se daju pogodnosti, na primjer, za kupovinu stanova po povoljnijim kamatama", rekao je Žunić tokom poslaničke rasprave u Narodnoj skupštini o prijedlogu ovog zakona.\nPoslanik SDS-a Nebojša Vukanović predložio je resornom ministarstvu da se od kriminalaca oduzimaju vozila korišćena u izvršenju teških krivičnih djela, što bi bilo motivišuće policajcima da se bave svojim poslom.\nOn je upozorio da znatan dio policajaca ima skromne plate, dok neki među njima, kako tvrdi, imaju ogromnu imovinu.\n"Iz MUP-a treba odstraniti ljude nedostojne svog posla", poručio je Vukanović.\nPoslanik SDS-a Nedeljko Glamočak rekao je da je ta stranka predložila zaključak prema kome bi Narodna skupština zadužila Vladu da u skupštinsku proceduru uputi izmjene i dopune Zakona o penzijskom i invalidskom osiguranju s ciljem poboljšanja uslova za penzionisane radnike MUP-a tako da im se za penzioni osnov uzima pet godina staža sa najvećom osnovicom.\nŠef Kluba poslanika NDP-a Dragan Čavić rekao je da su policajci, ali i drugi radnici sa srednjom stručnom spremom, dosta potcijenjeni.\n"Povećanje od 10 odsto je primjereno mogućnostima iz budžeta, ali nije dovoljno. Podržaćemo ovaj zakon", rekao je Čavić.


Izvori donatorskih sredstava | Coming Computer Engineering\nO načinima konkurisanja za donatorska sredstva razgovarali smo sa Draganom Jeremićem, konsultantom fondacija Evropske unije i Svetske banke.\nIzvori donatorskih sredstava za finansiranje projekata u Srbiji za većinu su i dalje velika nepoznanica, a činjenica je i da je nedovoljan broj onih koji se ovom problematikom bave. Zato smo odlučili da vam bliže predstavimo ovu temu, o kojoj smo razgovarali sa Draganom Jeremićem, koji iza sebe ima veliki broj uspešnih projekata iz ove oblasti.\nAktivnih fondova za razvoj za područje Balkana, samim tim i Srbije, ima mnogo. Ono po čemu se oni međusobno razlikuju jesu ciljevi njihovog postojanja. Svaki fond ima svoj cilj koji želi da ostvari, tako da privredni subjekat u zavisnosti od namene i usklađenosti sa tim ciljevima ostvaruje pravo da aplicira za sredstva iz konkretnog fonda. Tako je Japan, na primer, u proteklom periodu uložio značajna sredstva u ovu regiju, koja su uglavnom namenjena unapređenju zdravstva, sanitetskih usluga, javnog prevoza i generalnom poboljšanju uslova života stanovništva. Kraljevina Švedska ima svoje fondove, koji su uglavnom okrenuti štednji energije, dok su fondovi Kraljevine Danske uglavnom usmereni prema zaštiti manjina i manjinskih prava i razvoju lokalnih samouprava. Posle EU, Kraljevina Norveška je najveći investitor – i u Srbiji i u drugim zemljama regiona.\nKarakteristično za ove fondove jeste to što su oni fokusirani na određene ciljeve, a i fleksibilniji su po pitanju formalnosti i zahtevane dokumentacije, tako da projekti finansirani iz ovih fondova brže prelaze u fazu realizacije. Takođe, treba znati da oblast interesovanja ovih fondova nije uska i strogo specijalizovana, već je spektar projekata koji se finansiraju relativno širok. Ipak, za složenije projekte s većim budžetom potrebno je obratiti se Svetskoj banci ili Evropskoj uniji.\nEvropska unija ima više aktivnih fondova na području Srbije. Pored IPA fondova (Fondovi pretpristupne pomoći), postoji i Tempus program, koji se bavi finansiranjem projekata koji pomažu reformu i modernizaciju visokog obrazovanja, kao i program Horizon 2020 za finansiranje projekata iz oblasti nauke i tehnološkog razvoja.\nKako je glavni korisnik sredstava iz prethodno pomenutih fondova država, ona su uglavnom nepovratna. Pravo da apliciraju za ova sredstva imaju sve državne i javne institucije koje imaju jasnu ideju o tome kako da poboljšaju poslovanje, a sve u cilju povećanja državnih kapaciteta i generalnog privrednog napretka Srbije. Zaposleni u javnom sektoru i državnim institucijama upravo su ti koji bi trebalo da uoče trenutno stanje sistema u kome rade, ali i stanje u okolini, i na taj način dođu do apstrakta projektnog zadatka, koji predstavlja prvi korak u procesu apliciranja za donatorska sredstva.\nOno što ne bi smelo da ostane nepomenuto jesu sredstva i mogućnosti koji se pružaju malim i srednjim preduzećima. Postoji čitav set fondova koji se bave jačanjem malih i srednjih preduzeća i finasiranjem startapova, i to kroz izuzetno povoljne kredite s dugačkim grejs‑periodom i niskim kamatnim stopama, povoljnijim od komercijalnih kredita. Dakle, ukoliko postoje dobro definisan projektni zadatak i projekat koji iz njega proizilazi, finansijska sredstva za realizaciju mogu se dobiti pod izuzetno povoljnim uslovima.\nPre nego što se osvrnemo na sam proces apliciranja za donatorska sredstva, trebalo bi upoznati se bolje sa IPA fondovima.\nŠta su IPA fondovi?\nIPA (Instrument for Pre‑Accession Assistance) predstavlja instrument za pretpristupnu pomoć, usvojen od strane Evropske unije u cilju pružanja finansijske podrške zemljama jugoistočne Evrope u njihovom postepenom približavanju evropskoj politici i standardima.\nIPA ima dva kraka: jedan je jačanje kapaciteta institucija i pravo apliciranja ostvaruju uglavnom državne institucije; drugi krak IPA vezan je za jačanje pogranične saradnje i za sredstva apliciraju uglavnom MUP i Carina. Dobijanjem statusa kandidata za članstvo u EU u Srbiji se otvaraju novi fondovi – fondovi prekogranične saradnje, te tako svaka lokalna samouprava ostvaruje pravo da konkuriše za sredstva ukoliko ima ideju koja može doprineti jačanju prekogranične saradnje sa lokalnim samoupravama susednih zemalja.\nIPA fondovi su, dakle, investicioni fondovi Evropske unije iz kojih se finansiraju projekti čiji je cilj povećanje državnih kapaciteta i približavanje evropskim standardima.\nProces apliciranja za IPA fondove\nDa bi se uopšte apliciralo za finansijska sredstva iz IPA fondova, projekat mora da ima jasno i precizno definisan cilj, koji treba da bude u potpunosti orijentisan jačanju kapaciteta države, odnosno da bude u skladu sa ciljevima fonda. Dakle, investitor i korisnik investicionih sredstava u osnovi moraju imati isti cilj.\nProcedura apliciranja započinje predlogom projekata koje država prikuplja da bi, nakon ulaska u pregovore sa IPA za narednu godinu, imala spremne projekte, rangirane po prioritetima. Na samom početku pravi se apstrakt projektnog zadatka, nakon čijeg usvajanja se on proširuje na predlog projekta. Ukoliko se zaključi da je projekat u skladu sa evropskim normama i procedurama, Evropska delegacija ga „preuzima“ i objavljuje u svom planu.\nOvaj proces nije komplikovan, ali jeste izuzetno detaljan. Postoji forma koja mora da se ispoštuje, a dokumentacija mora da sadrži sve neophodne elemente. Pisanje jednog ovakvog projekta nje lako i to mora da radi neko ko ima dovoljno iskustva u ovoj oblasti. Nedostatak kadrova koji su u mogućnosti da napišu projekat usklađen sa svim što EU traži jeste upravo jedan od glavnih razloga za nepotpunu iskorišćenost ovih fondova.\nPored nedovoljnosti stručnog kadra, problemi s kojima se Srbija susreće kada je reč o projektima za poboljšanje državnih kapaciteta jesu različit metodološki pristup i nekonsolidovan pristup projektovanju rešenja. Posledica toga jeste veliki broj projekata koji su uspešni sami za sebe, ali zajedno ne ostvaruju željene efekte. Pojasnimo to na primeru medicinskih institucija: svaka medicinska institucija je za sebe, često vrlo uspešno, obezbedila sistem za obradu i elektronsku razmenu podataka. Međutim, kako pri planiranju nije sagledana šira slika, danas imamo slučaj da medicinske institucije međusobno ne mogu da razmenjuju medicinsku dokumentaciju.\nUpravo to je ono što Srbiji nedostaje – metodološki pristup upravljanju projektima, koji će nakon realizacije moći međusobno da komuniciraju i da zajedno doprinose povećanju državnih kapaciteta. Jedan takav metodološki pristup omogućio bi da svaki novi projekat bude kao lego‑kockica, koja će se savršeno uklopiti sa ostalim kockicama.\nMeđutim, nije dovoljno samo napisati dobar projekat. Upravljanje njime je takođe veoma značajno i utiče na konačnu uspešnost. Sredstva za finansiranje projekta odobravaju se na godišnjem nivou, a prema predatoj dokumentaciji i u skladu s planiranim aktivnostima za tu godinu. Da bi u potpunosti bila iskorišćena, tim sredstvima, kao i projektom, mora se upravljati isključivo prema planu. To znači da ukoliko se, na primer, odobrena sredstva ne iskoriste u tekućoj godini, ona su uglavnom izgubljena i ne uvećavaju budžet za sledeću godinu.\nKao što smo rekli, projekat ne može da piše bilo ko. Ali ukoliko ga napiše tim iskusnih ljudi, koji poseduju znanje iz te oblasti, projekat ima sve predispozicije da se njime dobro i upravlja, a na kraju i ostvari planirani projektni zadatak.\nDonatorska sredstva za IT projekte\nIako ni za jedan od ovih fondova nije naglašeno da ima za cilj finansiranje IT projekata, to ne znači da za ulaganje u informacione tehnologije nema prostora. Naprotiv, ono što bi trebalo da naučimo iz uspešno realizovanih projekata jeste to da projekte vezane za informacione tehnologije ne treba posmatrati izolovano, same za sebe, i da kupovina hardvera i licenci bez prethodno jasno definisanog cilja predstavlja uludo utrošen novac. Informacione tehnologije su sredstvo pomoću koga se uspešno dolazi do postavljenog cilja. Kao takve, informacione tehnologije u skoro svim projektima imaju svoje mesto.\nS obzirom na činjenicu da je uspešno poslovanje nezamislivo bez kvalitetne IT podrške, sa sigurnošću možemo da ustvrdimo da je isto tako i kada je država u pitanju. Cilj fondova o kojima govorimo jeste povećanje i maksimalno iskorišćenje svih kapaciteta države, a kvalitetno izrađeni IT projekti mogu umnogome da doprinesu tome.\nOno što se iz svega rečenog može zaključiti jeste da je u Srbiji aktivan veliki broj fondova, ali da oni, zbog nedovoljnog znanja, nisu iskorišćeni u potpunosti. Metodološki pristup i sagledavanje šire slike obezbedili bi konsolidaciju projekata, koja bi zasigurno povećala državne kapacitete. Ono što je sigurno, neophodno je edukovati kadrove koji će biti u stanju da isprate ceo životni ciklus jednog projekta, od ideje, preko pisanja projekta, upravljanja njime, sve do okončanja realizacije. Jedino na taj način bićemo u mogućnosti da iskoristimo sve ono što nam se pruža, umesto da uludo trošimo velike količine novca na projekte koji ne ostvaruju apsolutno nikakve pozitivne efekte.\nOd dokumentacije do tendera\nPosmatrajući faze životnog ciklusa projekata u Srbiji, dolazimo do zaključka zašto se svakodnevno srećemo sa projektima koji ne ostvaruju svoje ciljeve. Najčešća je situacija da se nakon uočavanja problema, bez detaljne analize, odmah raspisuje tender. Tek nakon njegove realizacije dolazi se do zaključka da je stvari ipak trebalo uraditi drugačije. Sama faza pripreme projekta traje izuzetno kratko, a najveća greška je što se između tendera i projekta u Srbiji stavlja znak jednakosti, umesto da se tender raspiše tek na osnovu projektne dokumentacije.\nEvropska unija i Svetska banka iza sebe imaju mnogo uspešnih projekata. Ono što bi trebalo da učinimo jeste da naučimo šta sve treba da sadrži jedan projekat i da to primenimo u praksi. Da bi projekat bio uspešan, treba krenuti od srži, a to je cilj projekta. Dakle, tender se raspisuje isključivo na osnovu precizno definisanog cilja, kome prethode, ukoliko je to neophodno, studija izvodljivosti i izrada projektne dokumentacije. Tek nakon svega toga kreće se u realizaciju.


AllGlass Confort sistem je Španska kompanija koja se bavi projektovanjem, proizvodnjom i prodajom inovativnih rešenja od stakla.\nMi koristimo visoko kvalitentne materijale, evropskog porekla, posebno proizvedene za AllGlass/TodoCristal koji su zasnovani na sopstvenom dizajnu. Naš proizvod sa oznakom CE je u skladu sa evropskim propisima zastakljivanja bez profila.\nNaša kompanija je posvećena kvalitetu i očuvanju životne sredine.Sertifikovani smo normama ISO 9001-2000, i ISO 14001-2004.\nAllGlass Confort Systems trenutno plasira svoje proizvode u više od 20 zemalja na pet kontinenata. Trudimo se da zadovoljimo sve potrebe naših klijenata, prilagodjavajući svoje proizvode njihovim potrebama. Za našu kompaniju svi detalji su važni koliko o našem proizvodu toliko i o našem klijentu.\nNaša filozofija je da obezbedimo sistem i rešenja visokog kvaliteta sa stalnim inovacijama, tako da su naši proizvodi svetski lider u oblasti zastakljivanja bez vertikalnih profila.


Vremenska prognoza do 11. januara - Trebevic.net\nU Bosni i Hercegovini sutra će biti promjenljivo oblačno i toplo vrijeme, uz dnevnu temperaturu vazduha do 14 stepeni Celzijusovih.\nUjutro će biti promjenjivo oblačno, uz više oblaka na istoku, a vedrije na sjeveru. Po kotlinama i oko rijeka jutarnja magla, posebno na istoku, saopšteno je iz Republičkog hidrometeorološkog zavoda.\nTokom dana biće promjenljivo oblačno sa sunčanim intervalima i temperaturom iznad prosjeka za januar. Od poslijepodneva prema večeri postepeno povećanje oblačnosti pa će biti pretežno do potpuno oblačno ali suvo.\nJutarnja temperatura vazduha biće od tri do osam, u višim predjelima od nula stepeni Celzijusovih. Najviša dnevna temperatura vazduha biće od devet do 14, ponegdje na sjeveru i sjeveroistoku par stepeni više, u višim i kotlinskim predjelima od pet stepeni Celzijusovih.\nU utorak, 9. januara, preovladavaće oblačno ali uglavnom suvo vrijeme. Doći će do pada temperature za nekoliko stepeni, ali i dalje će ostati toplo vrijeme za ovo doba godine. Najviša dnevna temperatura vazduha od osam do 13, u višim predjelima od pet stepeni Celzijusovih.\nU srijedu, 10. januara, biće oblačno, mjestimično i povremeno sa slabom kišom ili rosuljom, a ponegdje i tmurno. Ujutro će prvo kiša padati na zapadu i jugozapadu, zatim će se prenositi na centralne predjele i istok.\nDoći će do pada temperature, još za nekoliko stepeni. Najviša dnevna temperatura vazduha biće od šest do 12, u višim predjelima od tri stepena Celzijusovih.\nU četvrtak, 11. januara, preovladavaće oblačno, mjestimično i povremeno sa slabom kišom, ponegdje i tmurno. Najviše padavina će biti na jugozapadu dijelom jugu i zapadu, a najviše suvog na istoku i sjeveroistoku, gdje će prema večeri doći i do djelomičnog kidanja oblačnosti. Najviša dnevna temperatura vazduha od pet do 10, u višim predjelima od dva stepena Celzijusovih.


Stefanović: Mere zbog nediscipline jednog dela gradjana – NovostiDana.rs\nStefanović: Mere zbog nediscipline jednog dela gradjana\nMinistar unutrašnjih poslova Nebojša Stefanović izjavio je da su policijski čas i druge mere uvedene zbog nediscipline jednog dela gradjana tokom vanrednog stanja uvedenog zbog pandemije korona virusa, kao i da ih ne bi ni bilo da su se svi pridržavali preporuka Vlade.\nOn je, gostujući na TV Pink, na pitanje zašto su vojnici naoružani, rekao da su oni na zadatku i da u takvim slučajevima nose svoje lično naoružanje, a to je puška.\n„Puška u ovom slučaju služi da zaštiti, ti ljudi su tu da zaštite pre svega bolnice. Imali smo u svetu napade na bolnicu, dodju ljudi i misle da im je taj lekar kriv i da treba da ga umlate“, rekao je Stefanović, navodeći da je tu ključna uloga odvraćanje.\nPrema rečima Stefanovića, vojska odmenjuje policiju u nekim statičnim poslovima jer je policija obučenija za sprovodjenje nekih mera koje je Vlada odredila.\nTako je vojska, kako je objasnio, ispred bolnica, migratskih centara i na delu zatvorenih graničnih prelaza.\nStefanović je naveo da je policija obučenija za vrstu aktivnosti gde je predvidjen razgovor sa gradjanima, bolje poznaju adrese i ulice, kao i da se ovako omogućava da ih ima više rasporedjenih na takvim zadacima.\nUrsula fon der Lajen: Političari potcenili opasnost od virusa, Evropa je epicentar krize


Kompanija Centrotrans Eurolines, u skladu sa padom cijena nafte, donijela je odluku o smanjenju cijena autobuskih karata na području BiH. Cijene autobuskih karata u međugradskom saobraćaju bit će umanjenje od pet do 20 posto, a u prigradsko-gradskom saobraćaju od pet do 15 posto.\nNove cijene stupaju na snagu danas, 15. januara, saopćeno je iz Centrotrans Eurolinesa. Na konferenciji za novinare rečeno je da je kompanija Centrotrans Eurolines u 2014. ostvarila najbolji poslovni rezultat u prethodnih 20 godina. Prošlu godinu obilježile su velike investicije, od kojih je izdvojena nabavka 28 autobusa koji su koštali više od 4,5 miliona KM.\nIz Centrotransa podsjećaju da su uveli i besplatan internet u autobusima, a u ovoj godini planirano je uvođenje interneta u autobuse na području cijele BiH. Prethodne godine uveden je i videonadzor, online kupovina karata te predstavljena nova internet stranica.\n“U 2014. godini Centrotrans je povećao prihod za sedam posto, povećan je broj kilometara za 19 posto, broj prevezenih putnika za 48 posto, a realizacija u saobraćaju veća je za 20 posto”, navodi se u saopćenju.\nDodaje se da Centrotrans Eurolines u 2015. godini planira povećanje svih parametara i investicije u vrijednosti od četiri miliona KM, te dobit od 424.000 KM.


10/05/22 - 11:50h\n369 je ključ do univerzuma\n“Ako biste znali veličanstvenost trojke, šestice i devetke, imali biste ključ univerzuma“, rekao je čuveni Nikola Tesla.\nOve nedelje, u osnovi jedan skroman čovek, verovatno nesvestan onoga što jeste i onoga što je postigao, stigao je dalje od ove planete. Pedeset i dve nedelje, pa tako puta sedam, i još koja nedelja plus, stavili su u nestvarnu poziciju najboljeg tenisera na planeti. Po verovanju srpskog naučnika, Nikole Tesle, takođe najboljeg u istoriji u svom zanimanju, 369 je broj koji vam daje ključ univerzuma i ove nedelje brojimo 369. nedelju u kojoj je Novak Đoković prvi teniser na planeti.\nMnogi bi dali mnogo da se tu nađu i samo jednu nedelju, a već u ovoj, na ovom turniru koji je pred nama, u gradu koji ima preko 900 crkvi, 280 fontana i zastrašujući Koloseum, održava se Masters turnir velike važnosti.\nNa njemu bi Novak mogao da prepusti ključeve svog univerzuma i traži drugu priliku da ih iskoristi u nastavku godine, jer će mu odbranu bodova otežati mnogi motivisani protivnici. Na drugom kraju žreba, kao mogući finalista će biti Aleksandar Zverev, takođe čovek koji ga je pobedio u jedinom ovogodišnjem finalu, Andrej Rubljov, ali i kao najveća pretnja, njegov najveći rival u karijeri, Bik sa Majorke, Rafael Nadal.\nNovak pronalazi svoj ritam, igra sve bolje, a svet polako popušta i uviđa da on, ipak, nije najveća pretnja u ovom univerzumu. Naprotiv, on je prvi čovek koji je do ključeva tog univerzuma došao, a tamo stižu verovatno samo oni jedinstveni i najbolji.\nKako je to jednom prilikom rekao Tesla, tako ćemo reći i mi.\n„Ako budemo imali sreće da ostvariš barem neke od svojih budućih ideja, to će biti dobročinstvo za celo čovečanstvo. Ako se naše nade ispune, najslađa misao biće nam ta..da je to sve delo jednog Srbina.“\nTeme: Masters, Masters u Rimu, Novak Djoković


Opština Stari Grad: Poziv za mlade nezaposlene osobe – Sarajevski.ba\nOpština Stari Grad: Poziv za mlade nezaposlene osobe\nOpćina Stari Grad poziva mlade nezaposlene osobe da, ukoliko imaju ideju koja može da promijeni i unaprijedi lokalnu zajednicu, prijave svoj projekat na konkurs “Zajedno za Općinu”.\nMladima sa kvalitetnim projektom, Općina Stari Grad pružit će se priliku za pripravnički rad, te podržati realizaciju njihovog projektnog prijedloga, čime će i sami doprinijeti razvoju lokalne zajednice. Radno iskustvo nije potrebno, dovoljno je samo predložiti dobar projekat iz jedne od tri oblasti: turizam i kultura, zaštita životne sredine ili socijalna zaštita.\nPravo učešća imaju mladi, starosne dobi od 23 do 30 godina, sa minimalno završenom srednjom stručnom spremom i sa mjestom prebivališta u općini Stari Grad Sarajevo, a koji su na evidenciji biroa Službe za zapošljavanje.\nOpćina Stari Grad će primiti ukupno tri volontera, odnosno po jednog volontera iz svake predložene oblasti. Rok za prijavu je 13. januar, 2017. godine, do 14,00 sati, a za sve zainteresovane u sali za vjenčanja Općine Stari Grad u srijedu 28.12.2016. godine u 11,00 sati će biti organizovan informativni razgovor za mlade nezaposlene osobe sa idejom koja može da promijeni i unaprijedi lokalnu zajednicu.


ŽRK Budućnost - Andrea Lekić nova igračica Budućnosti\nAndrea Lekić nova igračica Budućnosti\nJedna od najboljih igračica svijeta na poziciji srednjeg beka u posljednjih 10 godina, zvanično najbolja igračica planete 2013. godine stiže u Podgoricu – Andrea Lekić je potpisala dvogodišnji ugovor sa Ženskim rukometnim klubom Budućnost.\nReprezentativka Srbije u redove našeg kluba stiže iz CSM Bukurešta, a njen dolazak, uz raniji potpis brazilske golmanke Barbare Arenhart, potvrda je da će Budućnost u narednoj sezoni imati sjajan sastav.\nReprezentativka Srbije sa kojom je 2013. osvojila srebrnu medalju na Svjetskom prvenstvu koje je održano u toj državi, ima bogato međunarodno iskustvo – nastupala je za Krim, Đer i Vardar, a od 2018. je članica CSM Bukurešta.\nSa Đerom je 2013. osvojila trofej Lige šampiona, a tri puta je igrala finale elitnog takmičenja.\nGodinama je jedan od najboljih srednjih bekova u elitnom takmičenju i igračica koja uz izuzetnu kreativnost u napadu, ima i sjajan šuterski potencijal, pa je jasno da je Budućnost dobila veliko pojačanje.\nPored Lekić i Arenhart, ugovor je potpisala i 19-godišnja Ruskinja Valerija Maslova, koja u stiže iz redova Rostov Dona i to kao jedan od velikih talenata evropskog rukometa.\nPoraz u Đeru u posljednjem meču u 2020. godini\nUbjedljiv poraz Budućnosti u Danskoj\nCSKA slavio u "Morači", drugi poraz u Ligi šampiona\n"Iz utakmice u utakmicu treba da rastemo kao ekipa"\nAndrea Lekić se priključila pripremama u Kolašinu


TotalCar.rs » Ponovo najprodavanija u svetu – Toyota pretekla VW\n0 komentara 7398 pregleda\nJapanski proizvođač automobila povratio je poziciju lidera u globalnoj prodaji četvorotočkaša, pretekavši konkurentski Volkswagen koji je pogođen skandalom sa manipulacijama vrednostima izduvnih gasova, piše Blumberg.\nToyota je saopštila da je od početka 2015. godine zaključno sa septembrom prodala 7,49 miliona automobila širom sveta, čime je nadmašila VW grupaciju koja je u istom periodu isporučila 7,43 miliona vozila.\nIako je u prvoj polovini godine Volkswagen imao vođstvo u odnosu na Toyotu, nemački auto-gigant zapao je u krizu zbog lažiranja podataka o emisiji štetnih gasova na vozilima sa dizel motorima.\nGrupacija se priprema za popravku 11 miliona vozila sa softverom koji lažira podatke o emisiji izduvnih gasova a obustavljena je i prodaja spornih dizel modela na nekoliko tržišta.\nVW je takođe suočen sa padom tražnje u Kini, najvećem svetskom tržištu automobila, gde je njegova prodaja pala za 7,4 odsto tokom devet meseci 2015. godine.\nInače, Toyota je 2014. isporučila rekordnih 10,23 miliona vozila i tako treću godinu uzastopno završila na mestu broj 1 u svetu, ispred najvećih konkurenata – grupacije Volkswagen i General Motorsa (GM).\nJapanska kompanija je najveći svetski prodavac automobila od 2012. a u 2014. prvi put je isporučila više od 10 miliona vozila u jednoj godini, nakon što je 2013. prodala 9,98 miliona automobila.\nDrugoplasirana grupacija Volkswagen takođe je zabeležila istorijski rekord u 2014. sa 10,14 miliona prodatih vozila, ali to nije bilo doboljno da svrgne Toyotu sa trona.\nPlan koji je zacrtao Volkswagen bio je da do 2018. godine postane svetski proizvođač automobila broj 1.\nNaznake da bi nemački koncern ovaj cilj mogao da dostigne već do kraja 2015. pojavile su se polovinom godine, kada je privremeno pretekao Toyotu.\nIpak, po svemu sudeći u svetlu najnovijeg skandala to se ipak neće ostvariti, a da li će se realizovati prema prvobitnom planu do 2018. godine pokazaće vreme. VW će svakako morati da smanji planirane investicije zbog najavljenih kazni i odšteta koje će uslediti zbog afere sa dizel motorima.\nToyota je takođe u bliskoj prošlosti imala veliki problem koji ju je privremeno koštao prve pozicije u svetu, ali u njenom slučaju uzrok nije bio ljudski faktor već prirodna katastrofa.\nZbog zemljotresa i cunamija koji je pogodio Japan 2011, te godine je najprodavaniji proizvođač automobila na svetu postao američki General Motors (GM), da bi se uz velike napore Toyota oporavila i vratila na prvo mesto već 2012. godine.\nTeaser: Porsche 911 (2020)


RTCG - Radio Televizija Crne Gore - Nacionalni javni servis :: Turizam i ekologija :: U CG na snazi devastacija prirodnih resursa\nURA OCJENJUJE 03. 12. 2019. 21:51 >> 21:53 0\nU Crnoj Gori, od sjevera do juga, na snazi devastacija prirodnih resursa, saopštila je Ljiljana Jokić iz Građanskog pokreta URA.\n"Jučerašnja izjava premijera Duška Markovića u Madridu na samitu Ujedinjenih nacija o promjeni klime o tome kako njegova Vlada posvećeno radi na zaštiti životne sredine, kvalitetu ekosistema, zaštiti biljnih i životinjskih vrsta, racionalno upravlja prirodnim resursima predstavlja potpunu neistinu upakovanu za međunarodne okvire", saopštila je danas Ljiljana Jokić iz Građanskog pokreta URA.\nOna naglašava da je u Crnoj Gori, od sjevera do juga, na snazi devastacija prirodnih resursa.\n"To pokazuju gerilske borbe građana gotovo svakog mjeseca na novim mjestima gdje je naum Vlade da trajno uništi i ekosistem i prostor. Dakle, treba li pomenuti Sinjajevinu, Taru, male hidroelektrane, Crno jezero, nacionalne parkove, bušenje Jadrana, uništavanje posljednjih zelenih oaza na obali a sve sa ciljem stvaranja profita koji bi išao u džepove vladinih tajkuna i njihovih najbližih kumova, rođaka, sinova, kćeri i ostale rodbine. Još jednom se pred inostranom javnošću žele zamaskirati problemi i Crna Gora na čelu sa DPS-om predstaviti kao sigurna luka na svim poljima. A na svu sreću, mnogi znaju da nije tako", ističe Jokić.\nOna kaže da sa inostranih adresa nijesu slijepi i, dodaje, da to potvrđuje najnoviji izvještaj iz Brisela koji, kako je kazala, ukazuje na alarmantno stanje u gazdovanju prirodnim resursima, tj. očajan napredak u poglavlju 27.\n"URA je svojim kontaktima sa prijateljskim zelenim strankama Evrope ukazala na potrebu Vlade da inostranoj javnosti stanje u ovoj oblasti prezentuje kao med i mlijeko. Zbog toga uporno radimo na ukazivanju problema u zaštiti životne sredine sa ciljem i istinskog rješavanja tih problema a ne guranja pod tepih i uništavanja budućnosti ove zemlje", ističe Jokić.\nOna dodaje da će URA u tome nastaviti i da neće dozvoliti da se životna sredina u Crnoj Gori devastira a da se to u međunarodnim krugovima predstavlja kao uspjeh i dobar potez Vlade.\nDržava da ukine PDV na proizvode za bebe\n"Odnos prema Gorici mora biti bolji"\n"Gorica da bude zaštićeno prirodno dobro"\nNa mržnju se ne smije odgovarati mržnjom\n28. 01. 2020. 6


Grenell: Ima napretka ali je dug put do normalizacije odnosa\nSpecijalni izaslanik SAD za dijalog Beograda i Prištine Richard Grenell rekao je da uprkos postignutom napretku, predstoji dug put za normalizaciju odnosa dveju strana.\nU razgovoru za radio emisiju s američkim novinarom Hughom Hevittom o povezivanju Beograda i Prištine avionskim i železničkim saobraćajem, Grenell je rekao da je američki predsednik Donald Trump pozvao na veće korištenje ekonomije u rešavanju političkih pitanja.\nRekao je da su tokom dijaloga postignuti neki sitni dogovori.\n„Gledam put koji predstoji i još uvek je to dug put ka postizanju normalizacije odnosa. Ali, postigli smo određeni napredak“, rekao je Grenell.\nSpecijalni izaslanik rekao je da je Trump od njega tražio da javno zatraži mišljenje da li su Beograd i Priština, kao i lideri ove dve zemlje, zainteresovani za neki dogovor, i tek tada su počeli razgovori.\n„I ono što sam naučio u razgovorima sa obe strane, kao i iz privatnog sektora, kako je moj prvi sastanak bio sa poslovnom zajednicom u obe zemlje, jeste da je normalizacija ekonomskih tokova sve što zaista žele“, dodao je Grenell.\nTada je cilj bio da se trgovina poveća na normalniji nivo.\n„Ono što smo shvatili je da se vazdušne, železničke i putne veze moraju normalizovati. Trebalo nam je 21 godinu da prvi put poletimo iz Prištine u Beograd. Tako smo započeli rad na tome i uspeli smo da postignemo sporazum“, rekao je Grenell.\nGovoreći o ratu na Kosovu, Grenell je rekao da je to „vruće pitanje na kojem je Klintonova administracija radila zajedno sa učešćem NATO-a“, dodajući da su sukobi i ratovi u velikoj meri oblikovali njegov pogled na Balkan i Evropu. “Zbog toga je bila čast otići na Balkan i pokušati pomiriti dve strane “.\nGrenell je naglasio da Trumpova administracija u svom “tipičnom stilu” pokušava obe strane da natera na pomirenje bez nametanja “američkog mišljenja”.\nUmesto nametanja mišljenja, rekao je Grenell, Trumpova administracija srpskom predsedniku Aleksandru Vučiću, kosovskom predsedniku Hashimu Thaciju i novom kosovskom premijeru Albinu Kurtiju želi postaviti pitanje: „Imate li političku volju da napredujete, radite za mlade i zaista menjate stvari u ekonomiji?”\nI mislim da je odgovor “da”, iako je politička situacija teška. Stalno govorim strankama da ćemo se fokusirati na ekonomiju i da ćemo pokušati da stvorimo radna mesta za mlade koji će ostati u regionu. I da ostavimo politička pitanja na stranu dok ne stvorimo neki zamah u ekonomiji”, rekao je Grenell./ibna


2002/02/17 17:35 Rokada stolica u albanskom lavirintu\nSUN, 17 FEB 2002 17:35:42 GMT\nRokada stolica u albanskom lavirintu\nOstavka premijera Mete nakon zao�travanja nesporazuma sa predsednikom Socijalisti�ke partije Fatosom Nanoom, ostavio je za sobom dug vakuum vlasti u albanskom glavnom gradu. Odlazak Mete izgleda da nije re�ilo dugu politi�ku krizu u Tirani, ve� ju je produbio jo� vi�e. Borba izmedju protivni�kih grupa u Socijalisti�koj partiji na vlasti je dostigla vrhunac i bilo kakva formula kompromisa izgleda da ne�e biti dugoro�na.\nNakon dugog perioda pasivnog i odbrambenog stava, Meta je krenuo u ofanzivu koriste�i jedino i poslednje oru�je koje mu je ostalo, ostavku. Bez obzira na o�tre kritike upu�ene Meti, izgleda da Nano nije predvidjao ostavku premijera.\nNakon ostavke Mete, novu trku za premijera zemlje dobio je Pandeli Majko, aktuelni ministar odbrane koji je pre dve godine bio primoran da ode sa mesta premijera nakon poraza za vrh partije u rivalstvu sa socijalisti�kim predsednikom Nanoom. Majko, podr�an od Metine grupe, pobedio je sa osetnom razlikom u odnosu na Ermelindu Meksi, ministra za saradnju sa inostranstvom, koju je podr�avala Nanoova grupa.\n34 - godi�nji Majko koji je godinu dana vodio Vladu, za vreme kosovske krize, dobiv�i veliku popularnost unutar i van zemlje, izgleda da �e te�e vladati sada u miru, nego dve godine ranije u ratu. Dva rivalska kampa unutar Socijalisti�ke partije u razdoru, alterniraju se u njihovim blokiraju�im politikama i izgradnja jedne unutra�nje koalicije bila je veoma te�ka.\nNakon mnogo nastojanja Majko je predstavio svoj novi kabinet koji se iako nije remek delo kompromisa ipak mo�e smatrati, i pritom ne gre�e�i mnogo, kao remek delo mediokriteta. Socijalisti izgleda da su odlu�ili da odigraju njihovu finalnu utakmicu sa rezervnim igra�ima.\nJedan izvestan broj li�nosti iz druge ruke, nepoznati javnosti, dobili su klju�na mesta u novom kabinetu Majkoa.\nJedno sasvim nepoznato ime, Stefan Cipa mogao bi biti novi ministar javnog reda, klju�ni polo�aj u Albaniji. Biv�i premijer Meta koji je bio jedan od kandidata za to mesto, povukao se nakon izdatog ultimatuma od strane rivalske grupe koja je odbijala Metino u�e��e u kabinetu. Raniji ministar Javnog reda Ilir Gjoni ne figurira u novom kabinetu, kako izgleda zbog unutra�njih nesporazuma.\nSve portfelje koji su povezani sa ekonomijom, finansijama, poljoprivredom i industrijom, kontrolisa�e Naoova grupa. Kastriot Islami, jedna od glavnih li�nosti te grupe, vodi�e albanske finansije, zamenjuju�i tako Anastasa Angjelija, optu�enog od strane Nanoa za korupciona�ke afere. Ermelinda Meksi, �ini se da je sa�uvala njeno mesto na �elu ministarstva saradnje sa inostranstvom.\nU stvari, dok se premijer Majko vi�e smatra kao Metin nego kao Nanoov �ovek, novi vladin kabinet izgleda da vi�e naginje prema Nanou. Medju podr�avaocima Mete, uspela je da sa�uva mesto ministra inostranih poslova Arta Dade, kao i nekoliko drugih ministara.\nNa listi novog kabineta koji ima tri portfelja manje od prethodnog, nedostaje ministar za evroatlanske integracije Paskal Milo, ministar pravosudja Sokol Nako, ministar obrazovanja Ben Blushi itd. Ono �to pada u o�i je odlazak izvesnog broja imena mlade generacije i njihova zamena li�nostima iz stare socijalisti�ke generacije.\nSvakako, novi kabinet �e biti kabinet tranzicije koji te�ko da �e dugo trajati. �ak, ne treba isklju�iti mogu�nost da on ne dobije glasove oba kampa produ�uju�i tako vakuum vlasti u zemlji.\nAlbanski socijalisti na vlasti te�ko da se mogu smatrati vi�e kao jedinstvena partija. Dve rivalske grupe rukovodjene od strane Mete i Nanoa, pona�aju se i deluju kao dve posebne partije. U njihovoj medjusobnoj debati �uju se o�tre optu�be, ali ne ideolo�ke razlike, �to zna�i da se u su�tini radi o borbi za vlast.\nAlbanska politika je u�la u jedan zamr�en lavirint, sa mnogo nepoznanica, i te�ko je bilo �ta predvideti. Vladavina zemljom je takore�i blokirana mesecima zbog duge predizborne kampanje od pro�le godine, a kasnije i iscrpljuju�e debate u redovima partije na vlasti.\nNano, �ije su pozicije izgledale veoma slabe nakon pobede Ilira Mete u trci za premijera krajem avgusta, uspeo je da se oporavi otvaranjem debate oko korupcije u Vladi. Medjutim, odlaskom Mete iz Vlade, Nano je postigao pobedu koja vi�e nego zadovoljstvo izaziva glavobolju.\nI dok je na �elu Vlade izvr�ena rokada imena, o�ekuje se da �e se podeljena Socijalisi�ka partija sada vratiti na politi�ki ring, gde �e se sudarati Nano i Meta. I dok Nano jo� uvek ima prednost koju je �tampa u po�etku nazivala ''moralnom turnejom'', �to je pove�alo njegovu popularnost, Meta ima prednost jer kontroli�e ve�inu u strukturama partije gde �e se morati donositi zna�ajne odluke u bliskoj budu�nosti.\nMeta je takodje u�ivao i zna�ajnu medjunarodnu podr�ku ne samo od SAD, ve� i od strane evropskih partnera. Nakon njegove ostavke on je dobio poruke od strane ameri�kog dr�avnog sekretara Powell-a i britanskog premijera Blaira, u kojima se iznosi �aljenje zbog njegove ostavke. Novi premijer Majko ima takodje podr�ku iz inostranstva, iako u periodu kada je on odlazio pre dve godine, odnosi sa nekoliko zna�ajnih evropskih partnera, kao �to su Italija i Nema�ka nisu bili ru�i�asti.\nBerishina opozicija je zatra�ila stvaranje Vlade �iroke osnove, ali nije jasno da li bi ona favorizovala neku formulu ''grand coalition'', ili neku tehni�ku vladu. Ostavka Vlade je koincidirala sa povratkom opozicije u parlament, nakon njenog dugog odbijanja da prizna rezultate kritikovanih izbora od juna pro�le godine. S druge strane, kampanja kritika Nanoa je potvrdila u osetnoj meri i ranije kritike opozicije, stavljaju�i je u mnogo povoljniji polo�aj nego ranije. To �ini politi�ku scenu u Albaniji jo� interesantnijom i nepredvidljivijom.\nI dok su Berisha i Nano bili na istoj talasnoj du�ini u kampanji denunciranja korupcije koja je bila uperena protiv Mete, mo�e se desiti da se Berisha i Meta ujedine u nastojanjima kako bi spre�ili Nanoa da sedne na stolicu predsednika narednog jula, ako se ovaj poslednji jo� uvek nada tom polo�aju.\nKriza vladanja izgleda da je filter koji povezuje prethodnu izbornu krizu sa narednom predsedni�kom krizom. Mo�da Albanija ne�e imati sna�nu Vladu pre izbora predsednika po�etkom leta.\nIzgleda da je Nano gajio aspiracije da sedne na predsedni�ku fotelju, iako je put do predsedni�tva pravi lavirint. Medjutim, ako to nije jedna ''mission impossible'', �ini se da je to ipak vanredno te�ka misija. Nanou �e biti potreban koncenzus njegove partije, ta�nije parlamentaraca njegove partije, �to izgleda sasvim nesigurno. Ono �to socijalisti�ki predsednik naziva katarzom socijalista, ne mo�e se re�i da je donelo ono �to su stari Grci nazivali atharaksija, dakle smirivanje. Vode su uzburkane unutar socijalista i unutra�nja neprijateljstva su se pove�ala. Upravo u trenutku kada je Meta zatvorio vrata sedi�ta Vlade kako bi predao klju�eve Majkou, Nanoove nade da udje u ured predsednika su osetno izbledele.\nTr�anje sa preponama prema predsedni�tvu mo�da ne bi nailazilo na prepreke, ali svakako bi zatamnelo usled nedostatak koncenzusa opozicije, koja se izjasnila u prilog koncenzualnog predsednika, dakle da on ne bude ni socijalista, ni demokrata, ve� neutralna figura iz civilnog dru�tva ili univerzitetskih krugova.\nMedjutim, ako se opozicija isprva protivila Nanou, a kasnije ponudila formulu koncenzualnog predsednika, razni krugovi na Zapadu na samom po�etku nude formulu koncenzulanog predsednika �to vodi padu kandidature Nanao kao partijske figure.\nIzbor koncenzualnog predsednika izgleda da se smatra u zapadnim krugovima, uglavnom evropskim, kao magi�ni klju� koji bi re�io nekoliko kriza odjednom. S druge strane, to bi na neki na�in skinulo ljagu sa pro�lih izbora i u nemogu�nosti da se koriguju gre�ke, opoziciji bi pru�ilo neku vrstu kompenzacije za njih. Ali, treba dodati da su diplomate u Tirani izbegavali komentare oko pitanja budu�eg predsednika, stavljaju�i do znanja da se ipak svi ne sla�u sa do sada ponudjenim formulama.\nAktuelni predsednik Meidani, koji je do skora smatran kao formula kompromisa, barem medju rivalskim grupama unutar socijalista, izgleda da ima malo �ansi za drugi mandat. �itava debata oko pitanja budu�eg predsednika vodi se kao da aktuelni predsednik ne postoji.\nU stvari, izbor budu�eg predsednika se pribli�ava cajtnotu, ali mo�da bi najbolje re�enje bilo da Albanija, kao i ve�ina biv�ih komunisti�kih zemalja predje na formulu izbora predsednika direktnim glasanjem, ali �uvaju�i ograni�ene kompetencije. To bi dalo predsedniku vi�e autoriteta, ali bi svakako onemogu�io autoritarizam.\nObi�no, kada se radilo o opisivanju konfliktualnog karaktera albanske politike, koristio sam termin ''politi�ki ring u Tirani'', a kada se radilo o opisivanju teatralnog karaktera ove politike koristio sam termin ''politi�ka scena Tirane''. Danas, kada je albanska politika komplikovanija nego ikada, �ini mi se da bi najprikladniji termin bio ''politi�ki lavirint Tirane''. Svi su izgledi da �e jedini put za izlazak iz ovog lavirinta biti novi izbori.\nAIM Tirana, Remzi LANI


Brad i Angelina se dogovorili ko će se brinuti o deci Prolog\nGlumica Angelina Jolie zadržaće starateljstvo nad šestoro dece koje ima s glumcem Bradom Pittom, dok su za njega rezervisane "terapeutske posete", prenosi Beta.\nKako je rekla glumicina predstavnica, par je postigao sporazum pre više od nedelju dana, posle konsultacija sa socijalnim radnicima.\n"Tako su odlučili socijalni radnici u najboljem interesu dece", navodi se u saopštenju koje predstavnici za medije Brada Pitta nisu komentarisali.\nPitt je prošle nedelje zatražio zajedničko starateljstvo nad decom u okviru brakorazvodne parnice. Joliejeva je zahtev za razvod podnela 20. septembra, tražeći isključivo starateljstvo, s pravom poseta za Brada Pitta.\nAngelina Jolie i Brad Pitt su se venčali 2014, a zajedno su od 2004. Par ima šestoro dece, uzrasta od osam do 15 godina, od kojih je troje usvojeno.


Tešanjski privrednici traže pomoć svih nivoa vlasti za sanaciju štete od poplava - Akta.ba\n30.08.2019. 09:40 / Izvor: Akta.ba\nUpravni odbor UP "Biznis centar" Jelah-Tešanj održao je 28. augusta vanrednu sjednicu povodom veoma alarmantne situacije prouzrokovane velikim poplavama, odnosno bujicama koje su zadesile i uništile veći dio teritorije općine Tešanj.\nVanrednoj sjednici, pored svih članova Upravnog odbora, je prisustvovao i općinski načelnik Suad Huskić koji je prezentovao stanje na terenu i iznio, do tada, sve prikupljene podatke o razmjerama štete, kako na porodičnim stambenim objektima i imanjima, tako i na privrednim i infrastrukturnim objektima.\nTom prilikom je podvukao da je do sada podneseno preko 460 prijava štete, od čega je preko 200 potpuno uništenih stambenih prostora u kojima ne postoje nikakavi uslovi za život, kao i da je veliki broj privrednih subjekata u potpunosti uništen, te da im je ugroženo dalje poslovanje.\n"Upravni odbor Udruženja je, nakon pojedinačnih uvida članova i veoma detaljno iznesene situacije od strane općinskog načelnika, zauzeo stav da podržava sve aktivnosti općinskih struktura, te hitno traži i zahtijeva od svih viših nivoa vlasti i institucija da se maksimalno uključe i daju svoj puni doprinos u cilju što brže i efikasnije sanacije nastale štete", saopćeno je iz UP "Biznis centar" Jelah-Tešanj.\nIz Općine Tešanj navode da se svakodnevno provode aktivnosti aktivnosti na sanaciji posljedica poplave na ugroženom području - sanacija putne infrastrukture koja je oštećena tokom poplave, pročišćavanje zatrpanih kanala i vodotoka kao i ispumpavanje vode iz bunara, čišćenje stambenih i poslovnih objekata i javnih površina.\nU navedene aktivnosti su uključene građevinske firme angažovane od strane Općinskog štaba civilne zaštite, Profesionalna vatrogasna jedinica, Služba zaštite od požara, Služba za asanaciju, vodosnabdjevanje i čistoću i mještani na ugroženom području. Također se vode aktivnosti na dezinfekciji objekata od strane Higijensko-epidemiološke službe, a intezivno se vodi i aktivnost na odvozu otpada sa poplavljenog područja.\nInače, Federalna uprava CZ se među prvima uključila u pružanje pomoći poplavljenom području, a obećana je pomoć i u narednim danima, kada Komisija završi evidentiranje nastalih šteta.\nUP Biznis centar Jelah-Tešanj


Izetbegović: Nikolićevo srce je još uvijek uz “srbovanje” i “vojvodovanje”\nNaslovnica NAJNOVIJE Politika Izetbegović: Nikolićevo srce je još uvijek uz “srbovanje” i “vojvodovanje”\nČlan Predsjedništva BiH i predsjednik Stranke demokratske akcije (SDA) Bakir Izetbegović je u intervjuu za sedmičnik Globus govorio o aktuelnim političkim dešavanjima u BiH i regionu, sa posebnim fokusom na posljednja dešavanja na obilježavanje neustavnog Dana Republike Srpske.\nGovoreći o ulozi Aleksandra Vučića i Republike Srbije u događajima u Banjoj Luci, Izetbegović je ocijenio da se Vučić neće upuštati u avanture koje mogu koštati Srbiju na bilo koji način.\n“Vučić pokušava svome narodu osigurati mir i bolji život. Srbiju su na svaki način unazadili ratovi iz devedesetih, i njena privreda je izgubila korak, puno je siromašnih ljudi. Novim konfliktom sa BiH i međunarodnom zajednicom ništa dobro na tom planu ne bi postigao”, kazao je Izetbegović.\nNa pitanje novinara Globusa o postojanju razlike u politici Aleksandra Vučića u odnosu na politiku koju vodi predsjednik Republike Srbije Tomislav Nikolić, Izetbegović je izjavio da postoji očigledna razlika.\n“Vučić je mlad političar koji je doživio prosvjetljenje, za Nikolića je vjerovatno kasno, njegovo srce je još uvijek uz “srbovanje” i “vojvodovanje”, uz ljude poput Krajišnika”, izjavio je Izetbegović.\nČlan Predsjedništva BiH je u intervjuu odgovorio i na pitanje o postojanju unitarizma u BiH kao političkog koncepta.\n“Unitarizam ne postoji. Postoji odlučnost da se radi po Ustavu i zakonu, u skladu sa Dejtonskim mirovnim sporazumom. Postoji težnja Bošnjaka da BiH, kao njihova jedina domovina, u njenim međunarodno priznatim granicama, bude sigurna, stabilna, cjelovita, suverena i funkcionalna država ravnopravnih naroda i građana koji u njoj žive u miru, harmoniji i blagostanju. Izabrani predstavnici Bošnjaka, Srba i Hrvata ravnopravno učestvuju u radu i donošenju odluka u svim državnim institucijama BiH. Ni jedna odluka u državnim institucijama BiH u konačnici se ne može usvojiti protivno volji predstavnika bošnjačkog ili srpskog ili hrvatskog naroda, čak i onda kada je ta volja suprotna volji većine drugih predstavnika. Bošnjaci to poštuju i ne dovode u pitanje tu dejtonsku formulu odlučivanja kojom se osigurava zaštita vitalnih nacionalnih interesa. Bez obzira što su najbrojniji narod, Bošnjaci ne teže unitarističkoj BiH, niti žele ostvarivati dominaciju nad druga dva naroda bilo gdje u BiH. Ali neće trpjeti ni dominaciju drugih nad njima ni na jednom pedlju BiH”, zaključio je Izetbegović.\nmilija suzović 20. siječnja 2017. At 21:50\nBakire Živkoviću,ovi iz Republike Srpske ipak odoše kod Trampa,šta sad.Nego Bakire ponovo se nešto priča o nekakvoj porudžbini 5000 mrtvih ljudi u Srebrenici,i da ti je tatica bio umešan u to.Oglasi se da znamo na čemu smo.\nRSfukara 20. siječnja 2017. At 22:36\n…srbovanje na aparatima…\nmilija suzović 21. siječnja 2017. At 07:48\nNisi razumljiv,a šta treba da turkujem, ko neke fukarčine koje neznaju gde im je dupe a gde glava,i uporno žele da žive u zabludi usutoj im u čuture,kod normalnih,glave\nUcviljeni Srbenda 21. siječnja 2017. At 09:24\nNe nego da mi duvas u frulu pre nego sto je ja pocnem guslati uz pjesmu:\ngeöffnet.. 21. siječnja 2017. At 12:45\nmilija suzovic………… Jesi pametan ko ovaj Orang utan :\nMesan Avdurahmanovic 20. siječnja 2017. At 18:06\nA vidi kako mu viri iza ramena onaj islamofob,alkoholicar,neprijatelj Islama i Muslimana.


Tri velika konkurs: Za poljoprivrednike bespovratno 2,5 milijarde dinara - Bolja Zemlja\nMinistarstvo poljoprivrede, šumarstva i vodoprivrede pre nešto manje od mesec dana raspisalo je prvi od tri konkursa koje će finansirati u saradnji sa Svetskom bankom. Do isteka roka ostalo je još dva dana, a prema podacima resornog Ministarstva do sada je na konkurs za koji mogu da se prijave voćari, vinogradari, povrtari i proizvođači cveća pristiglo skoro 1000 prijava.\nUprkos prvobitnom mišljenju da je teško popuniti zahtev poljoprivrednici su ipak uspeli da brzo savladaju ovu „prepreku“ i u najvećem broju su pravilno popunili zahteve. U tome su im pomagale Savetodavne službe koje takođe finansira Ministarstvo poljoprivrede ali i konsultantske kuće čiji troškovi rada će takođe biti priznati za finansiranje projakata koje predlažu proizvođači. Prema dosadašnjoj analizi podnetih zahteva najviše zainteresovanih ima povrtara a zatim voćara.\nU narednim koracima biće procenjeno ko ispunjava uslove za dalje i takvi projekti poljoprivrednika će biti ocenjeni na osnovu predloženih biznis planova.\nNajviše će se finansirati projekti koji unapređuju rad gazdinstva, ekološki su prihvatljivi i donose najveću korist proizvođačima. Prioritet, kako je i ranije rečeno, imaće žene i mladi, članovi zadruga i poljoprivrednici iz manje razvijenih opština.\nNaredni poziv očekuje se već u julu i on će važiti za stočare dok će ratari moći da se prijave u septembru. Predviđeno je da se za ove namene utroši 20 miliona evra, a na konkurs mogu da se prijave manji i proizvođači sa srednjom veličinom poseda koji nisu u mogućnosti da konkurišu za IPARD sredstva.\nKonkurs koji je u javnosti zaživeo pod nazivom 50:40:10 je zapravo tako osmišljen da poljoprivrednik dobija unapred odobrena sredstva na osnovu projekta i to tako da pola sredstava dobija bespovratno, za 40% finansira se iz kredita banke u kojoj poljoprivrednik ima račun registrovanog gazdinstva i pod uslovima te banke, a samo 10% treba da ima ličnog učešća.\nUkoliko se nastavi trend ukidanja mera u vezi sa aktuelnom pandemijom predstavnici Ministarstva će i na terenu biti više u direktnom kontaktu sa poljoprivrednicima tako što će se organizovati predavanja i ukazivati na način kako da se ostvare podsticaji na konkursima.\nPrethodni tekstPRODUKTNA BERZA: Raste cena kukuruza i pšenice\nSledeći tekstMalinari strepe: Nije im lako ni ove godine


Zavod za zdravstvenu zaštitu radnika Niš - Stručni sastanak sekcije medicine rada.\nNakon prezentacije radova otvorena je diskusija po referatima. Tokom diskusije je istaknuto da bezbednost i zdravlje na radu treba da obezbedi uslove rada na kojima se, u najvećoj mogućoj meri, smanjuju povrede nastale na radu, profesionalna oboljenja i oboljenja u vezi sa radom i koji pretežno pretpostavljaju puno fizičko, psihičko i socijalno blagostanje zaposlenih. Bezbednost i zdravlje na radu je sastavni deo života svakog radnika, deo opšte kulture i dešavanja u svakom preduzeću i društvu uopšte. Cilj sastanka je bio da se ukaže na značaj bezbednosti i zdravlja na radu kao važnog preduslova za uspešno obavljanje poslova, ali i na aktuelne stručne probleme u ovoj oblasti. Poseban cilj je bio da se ukaže na ulogu službe medicine rada u sistemu bezbednosti i zdravlja na radu. Posebno je naglašeno da analizom Aktova o proceni rizika koji su prosleđivani ekspertiznoj komisiji Zavoda za zdravstvenu zaštitu radnika u Nišu radi ocene radne sposobnosti, najveći i najčešći problem u radu predstavlja deo proceduralne obrade koji se zove “opis posla”. Opis poslova i radnih zadataka, uz detaljno opisan sam proces rada sa prisutnim štetnostima, zahtevima i uslovima radnog mesta, osnova je svake ocene radne sposobnosti, kako privremene, tako i trajne. Ekspertizna grupa Zavoda za zdravstvenu zaštitu radnika Niš je dobijala najrazličitije pisane forme nazvane “opis posla” - kopiju opisa iz sistematizacije radnih mesta, proizvoljno formulisan popis radnih zadataka, kratak opis radnih procedura kao prilog uz zahtev za pokretanje postupka ekspertizne obrade radnika. Najveći broj radnika je imalo opis posla iz Akta o proceni rizika , ali je značajan broj bio bez učešća Službe medicine rada. Osamnaest radnika nije imalo opis posla iz Akta o proceni rizika, kod 7 radnika tražena je dopuna opisa posla koja nikada nije dostavljena, tako da su članovi ekspertizne grupe ta radna mesta obišli na terenu. Najveći broj ekspertiznih pacijenata u Zavodu za zdravstvenu zaštitu radnika Niš, koji nije imao Akt o proceni rizika, bio je iz prosvetne delatnosti – čak njih 13. Postavlja se pitanje: “Da li je u Srbiji Akt o proceni rizika samo formalna obaveza, samo formalna zakonska regulativa ili stvarna i realna potreba svakodnevnog funkcionisanja radnih organizacija”?. Rezultati dobijeni analizom ankete o stanju bezbednosti i zdravlja na radu u pojedinim preduzećima ukazuju da najveći broj radnika na svom radnom mestu poseduje lična zaštitna sredstva, da određeni broj radnika i pored toga ne koristi tokom rada lična zaštitna sredstva, da su najveći broj povreda na radu imali radnici koji rade na visini, sa izvorima električne struje i oni koji učestvuju u javnom saobraćaju. Rezultati pokazuju da najmanji osećaj sigurnosti i bezbednosti na svom radnom mestu imaju radnici koji su izloženi dejstvu hemijskih agenasa i radnici koji učestvuju u javnom saobraćaju. Ovakvi rezultati, određuju smernice daljeg preventivnog rada u oblasti bezbednosti i zdravlja na radu. Predlaže se da zakonsku regulativu vezanu za bezbednost i zdravlje na radu primenimo u praksi uz maksimalno angažovanje Inspektorata za rad. Neophodna je bliža i intenzivnija saradnja između lekara opšte prakse i specijalista medicine rada (predlog da se i u kurativni zdravstveni karton uvede rubrika sa podacima o radnoj anamnezi pacijenta). Neophodno je češće održavanje okruglih stolova i debata u okviru Privrednih komora sa ciljem zajedničke razmene mišljenja i iskustava između poslodavaca, lica za bezbednost i zdravlje na radu i specijalista medicine rada.\nSvi prezentovani radovi su pohvaljeni a tokom diskusije su izneti neki predlozi kojima će se dopuniti nacrt budućeg Zakona o bezbednosti i zdravlju na radu.


Francuski general Gzavije Bo de Marnak preuzeo komandu KFOR-a\nFrancuski general Gzavije Bo de Marnak preuzeo je danas komandu KFOR-a od nemačkog generala Rolanda Katera. Ceremonijom u Glavnom štabu Kfora u Prištini rukovodio je američki admiral Hari Urlih, komandant združenih snaga NATO-a za južnu Evropu koji je visoko ocenio doprinos KFOR-a obezbeđenju sigurnosti i mira na Kosovu.\nKater je kazao da je KFOR za 12 meseci, koliko je bio njegov komandant, uspeo da obezbedi sigurnost, slobodu kretanja i mir na Kosovu. Primopredaji dužnosti su, pored najviših domaćih i međunarodnih zvaničnika na Kosovu, prisustvovali i ministri odbrane Nemačke Franc Jozef Jung, Francuske Erve Morin i Švajcarske Samuel Šmit.\nDe Marnak će na čelu KFOR-a biti narednih godinu dana, a jedan je od najiskusnijih francuskih obaveštajaca sa velikim međunarodnim iskustvom, uključujući i misiju na Kosovu. On je već služio u vrhu KFOR-a, kao zamenik komandanta jedinica NATO-a na Kosovu 2005. godine. De Marnak je treći francuski general na čelu Kfora, posle generala Marsela Valentena, 2001-2002. godine, i Iva de Kermabona, od 1. septembra 2004. godine


Usluge za PreduzeÄ‡a.. | Advokatska kancelarija Djordjevic\nPravni konsalting u oblasti privrednog prava, pored jasnih benefita kao što su naplata potraživanja i povećanje prihoda omogućava vam da se fokusirate na razvoj sopstvenog posla. I prepustite nama da radimo ono što najbolje znamo – za vas.\nNaša advokatska kancelarija s pravom može da se nazove multidisiplinarnom kada se priča o poslovnom pravu, bilo da je u pitanju privredno domaće ili međunarodno pravo. Od brojnih usluga koje pružamo, želimo da istaknemo jednu u kojoj smo, kao što rezultati pokazuju, veoma uspešni – a to je naplata potraživanja.\nOd početka svetske ekonomske krize došlo je do povećanja nesolventnosti i problema sa vraćanjem kredita. Banke koje rade u Srbiji često su u nemogućnosti da povrate sredstva koja su plasirale u razvoj privrede ili kratkoročnu pomoć fizičkim licima. Mi smo se poslednjih nekoliko godina usavršili upravo u naplati potraživanja, i najveći broj usluga koje pružamo vezan je upravo za ovu oblast, bilo da je u pitanju identifikacija imovine poverilaca, pokretanje odgovarajućih zakonskih procedura i konačno, naplatom.\nNaš prvi klijent u ovoj oblasti je Hypo Alpe Adria Banka, s kojom vec godinama imamo najveći procenat naplate, i za ovog klijenta vodimo preko 1000 slučajeva.\nUspešno sarađujemo sa Marfin bankom, koja nam je poverila teške i delikatne slučajeve u kojima je uložila velika sredstva, istakli bismo i saradnju sa EFG Eurobank, UniCredit Bankom i Piraeus Lizingom. Na osnovu rada sa ovim uglednim klijentima, lako prepoznajemo potrebe banaka, imamo ustanovljenu proceduru, iskustvo i u ovoj oblasti za nas ne postoje nepoznanice niti iznenađenja. Želimo da napomenemo da, kada govorimo o naplati potraživanja, mislimo na širok raspon suma: od simboličnih za građanstvo do milionskih za pravna lica. Procedure naplate potraživanja sastoje se od parničnih postupaka, vođenja stečaja, restruktuiranja, reorganizacija, preuzimanja čitavih firmi dužnika i njihovih imovina, izvršenja naplata, prodaja nepokretnosti...\nPored banaka, potrebe za sličnom vrstom usluga imaju i veliki privredni sistemi, kojima pružamo kompletan pravni konsalting (od davanja pravnih mišljenja, preko due dilligence do vođenja sporova). Naš najveći klijent iz domena velikih sistema je Srbijagas sa svim pripadajućim preduzećima.\nKonačno, uspešno sarađujemo i sa osiguravajućim kućama, kao što su Dunav kompanija, Dunav reosiguranje i Triglav osiguranje.\nSpisak naših klijenata možete pogledati ovde, gde možete i da pročitate šta neki od njih imaju da kažu o našem radu.


O OVOME MNOGI ĆUTE Evo kome su sve srpske zvezde pevale PRATEĆE VOKALE, na spisku su i CECA I DRAGANA MIRKOVIĆ\nU trenutku kada su gradili svoje karijere, nisu mogli ni da sanjaju da će biti velike zvezde, te su svoje glasovne mogućnosti prikazale kao prateći vokali za brojne pesme tada velikih zvezda. I dok neke stare hitove slušate tokom cele godine, verovatno niste mogli ni da naslutite da Aleksandra Radović peva prateće vokale za jednu pesmu Đoleta Đoganija, da je Jelena Karleuša odmerila snage sa Milošem Bojanićem, kao i to da su Svetlana Ceca Ražnatović, Željko Joksimović, Dragana Mirković i mnogi drugi bili preteći pevači, koji pomažu da glavni vokal na najbolji mogući način izvede svoju numeru.\nKada je reč o čuvenom hitu Vesne Zmijanac "Ako me umiriš sada" iz 1992. godine u pozadini se čuje glas Dragane Mirković. Dragana je na celom albumu Amira Rešića, poznatijeg kao Nino, otpevala prateće vokale za album "Zbogom mala", koji je objavljen 1993. godine. Na ovoj kaseti snimljen je hit "Usne vrele kao žar", koji je danas veoma slušan. Nekoliko godina kasnije, Željko Šašić je pozvao Luče iz Kasidola da mu otpeva vokale na pesmi "Ona je priča života moga".\nU pesmi Svetlane Cece Ražnatović "Šta još možeš da mi daš", koja je objavljena 1995. godine, prateće vokale peva Maja Nikolić. Ako malo bolje poslušate pesmu Miloša Bojanića iz 1995. godine koja nosi naziv "Rastajemo se mi" imaćete mogućnost da čujete da vokale peva Jelena Karleuša, što će zasigurno iznenaditi mnoge. Iste godine na albumu "3, 2, 1", koji je izdala bivša misica i pevačica Slavica Tripunović Dajana, Jelenin glas se čuje u pozadini.\n- Pevala sam prateće vokale svojoj kumi Viki, bilo je to davne 1995. godine, i to baš za pesmu "Svadbe neće biti", simboličnog naziva - rekla je Ceca kroz smeh.\nSNIMAK O KOJEM SVI PRIČAJU Vujadin Savić se po izlasku iz automobila OKLIZNUO I PAO, ovo MORA DA JE BOLELO (VIDEO)\nPre nekoliko godina Aleksandru Radović imali smo prilike da slušamo kako ocenjuje kandidate u takmičarskog šou programu "Pinkove zvezdice", a svojevremeno je pevala prateće vokale brojnim pevačima. Neki od njih su Anica Milenković u pesmi "Sad ili nikada", Jeleni Karleuši "Nisi u pravu", kao i za "Kazino". Sarađivala je sa Željkom Šašićem na numeri "Meni dobra si", potom sa Lepom Brenom za pesmu "Sanjam". U "Pazi s kime spavaš", pesmi Cece Ražnatović, isto možete čuti Aleksandrin glas. Saradnju je sklopila i sa Đoletom Đoganijem na pesmi "Slaba na tebe", koju peva Vesna Đogani.\nVIDEO: Cecini stajlinzi kroz karijeru


Starim štedišama vraćeno 4,2 milijarde evra - Bizlife.rs\nStarim štedišama vraćeno 4,2 milijarde evra\n10:10 Beograd, 05.06.2016.\nPre nedelju dana prestalo je i trgovanje obveznicama štednje na Beogradskoj berzi i time se završila finansijska epoha isplate jedne od najatraktivnijih hartija od vrednosti.\nDržava je isplatom poslednje rate izmirila dug od 4,2 milijarde evra, a štediše su, uz kamatu, ipak došle do ušteđevine. Nažalost, oko 600.000 građana kojima su depoziti tokom devedesetih godina bili “zamrznuti” nisu dočekali svoje uloge.\nNajveći broj građana koji je dobijao svake godine svoje rate sa devizama ponovo je stavljao na štednju, naročito u periodu od 2006. do 2010. godine, kada je kamata bila enormno visoka i dostizala 11 odsto na godišnjem nivou.\nMali se procenat odlučio za štednju u dinarima, ali je, na primer, 2003. godine prinos u domaćoj valuti bio i najveći, čak 18 odsto. Ipak, nesvakidašnje za naše prilike bilo je ulaganje u obveznice i trgovina na Berzi.\nIsplata duga države građanima bila je pretvorena u obveznice i podeljena u 14 rata sa rokom dospeća svakog 31. maja u godini. U prve tri godine isplaćeno je sa 700.000 evra oko 90 odsto “sitnih” štediša.\nKo je želeo mogao je da proda obveznice pre vremena ili da čeka rok za isplatu rate u punom iznosu sa dva odsto godišnje kamate. Ko je kupio obveznice 2002. godine sa rokom dospeća 2016. platio ih je oko 14,5 evra, mogao je te obveznice ovih dana da proda za 100 evra, ukazuju brokeri.\nZa štediše Beobanke, Jugobanke, Investbanke, Beogradske banke, Dafiment banke, Jugoskandika…država je svake godine morala da izdvaja oko 350 miliona evra za vraćanje duga.


ZANIMANJE BUDUĆNOSTI: Ovaj posao je hit u svetu, a evo kako do njega u Srbiji\tImage courtesy of: pixabay.com\nBiotehnolog je zanimanje koje u Srbiji, ali i u svetu postaje sve popularnije, što je i razumljivo s obzirom na to da je ovo jedina grana privrede koja dosad nijednom nije doživela pad.Biotehnolog se postaje završetkom osnovnih studija na Tehnološko-metalurškom fakultetu u Beogradu i tehnološkim fakultetima u Novom Sadu i Leskovcu. Novosađan imaju po dva smera u ovoj oblasti i to prehrambenu biotehnologiju i biohemijsko inženjerstvo. U Leskovcu postoje studije za prehrambenog tehnologa i biotehnologa. Beograd ima odvojen studijski program za biohemijsko inženjerstvo i biotehnologiju. Profesorka Tehnološko-metalurškog fakulteta Zorica Knežević Jugović kaže da se iz godine u godinu povećava broj studenata koji upisuju ove smerove.Zabeležen je veliki trend rasta broja biotehnologa. Sada smo na trećoj godini imali 65 studenata, a na drugoj 120. Od ukupnog broja upisanih, čak 25 odsto ode na biotehnologiju – kaže Knežević Jugović i odmah objašnjava: - Biotehnologija sama po sebi predstavlja primenu i bioloških i inženjerskih disciplina. Uzimajući u obzir veliku nezaposlenost u Srbiji, diplomirani biotehnolozi, imaju dobar prolaz na tržištu. Oblast zaposlenja je dosta široka, a njihova diploma je prepoznatljiva i kod nas i u svetu jer su osposobljeni za sve oblasti biotehnologije i prehrambene industrije – kaže ova profesorka. Biotehnologije su tehnologije koje koriste biološke sisteme, žive organizme ili njihove delove za unapređenje postojećih ili dobijanje potpuno novih proizvoda. Biotehnologije su prirodne, održive i nude rešenja za probleme savremenog čoveka, poput nestašice energenata, hrane i problema zagađenja. Zasnivaju se na primeni mikroorganizama i enzima u prehrambenoj i farmaceutskoj industriji, u tretmanima otpada, ali i za dobijanje organskih kiselina, rastvarača, aminokiselina, polisaharida, površinski aktivnih materija, bioinsekticida, biopesticida, bio-goriva... Inženjeri ove struke poznaju biotehnološke procese od laboratorijskog do industrijskog nivoa i mogu da vode, kontrolišu, modeluju i projektuju procese. U Nacionalnoj službi za zapošljavanje podsećaju da se biotehnologijom mogu baviti i hemijski laborant i hemijski laborant-specijalista, ali je to uslovljeno potrebom posla i poslodavca. Prema podacima ove službe, od zanimanja u nižem stepenu stručnosti od akademskog, krajem februara 2015. godine bilo je 5.674 prehrambenih tehničara i tehničara za biotehnologiju, dok je tokom 2014. i 2015. godine prijavljeno ukupno 119 slobodnih poslova za ovo zanimanje.Image courtesy of: pixabay.comIzvor: 24sata.rs


SEEbiz.eu / BA / BiH najviše oružja izvezla u Saudijsku Arabiju\nizvoz oružja iz BiH Saudijska Arabija Egipat\nDatum objave: 02.12.2019. - 10:32:15\nSARAJEVO – BiH je za deset mjeseci ove godine izvezla oružje vrijedno oko 161 miliona konvertibilnih maraka, dok je uvoz oružja u istom periodu oko 13 puta manji i iznosio je oko 12 miliona konvertibilnih maraka (KM), rečeno je u Upravi za indirektno oporezivanje (UIO) BiH.\nNajviše oružja izvezeno je u Saudijsku Arabiju, i to više od 32 odsto vrijednosti cijelog izvoza, odnosno oko 52.741.000 KM, dok je druga na listi zemalja Egipat, u koji je izvezeno oružje vrijedno oko 43 miliona KM, prenose Nezavisne.\nKada se radi o uvozu, BiH je uvezla najviše oružja iz Italije u vrijednosti tri miliona KM, kao i iz Nemačke, oko 1,3 miliona KM.\n„Vrijednost oružja uvezenog iz Slovenije u BiH je oko 1.315.000 KM, dok je ono uvezeno iz Češke vredno 1.127.000. Oružje uvezeno iz Srbije vrijedno je oko 965.000 maraka", navode u Upravi, prenosi Tanjug.


Vlada Federacije BiH izdvaja 10 miliona KM zdravstvenim ustanovama\nGrađani Sarajeva ispred Univerzitetsko-kliničkog centra UNSA, ilustrativna fotografija\nVlada Federacije Bosne i Hercegovine je u utorak, na telefonskoj sjednici, donijela Odluku o odobravanju izdvajanja sredstava iz tekuće rezerve Vlade Federacije BiH, Budžeta FBiH za 2020. godinu, Ministarstvu zdravstva u iznosu od 10 miliona maraka (oko 5 miliona eura).\nSredstva se odobravaju u svrhu podrške zdravstvenim ustanovama čiji je osnivač Federacija Bosne i Hercegovine u okolnostima epidemije korona virusa.\nFederacija je osnivač univerzitetsko-kliničkih centara u Sarajevu, Tuzli i Mostaru i novac je namijenjen ovim ustanovama za nabavku opreme, potvrđeno je za RSE iz Vlade Federacije BiH.\nZa realizaciju ove odluke Vlada Federacije je zadužila Ministarstvo finansija i Ministarstvo zdravstva, svako u okviru svoje nadležnosti.\nInače, prošle sedmice su zdravstveni radnici upozorili da su sve zdravstvene ustanove na izmaku snaga jer nemaju dovoljno opreme ni radnika.\n''Zdravstvenom sistemu prijeti kolaps'', upozorili su na konferenciji za novinare u utorak (3. novembra) predstavnici Nezavisnog strukovnog sindikata radnika zaposlenih u zdravstvu FBiH.\n''Medicinskim radnicima nedostaje opreme, nema ih dovoljno, a zbog moratorija Vlade Federacije Bosne i Hercegovine (FBiH) na zapošljavanje u javnom sektoru koji je na snazi od 2015. godine, ne mogu angažovati nove radnike'', upozorili su.\nIz Nezavisnog strukovnog sindikata radnika zaposlenih u zdravstvu Federacije BiH su upozorili i da je trinaest COVID bolnica na području Federacije BiH u jako lošem stanju, te da nemaju neophodnu opremu.\nZbog toga, prema ocjeni člana predsjedništva Sindikata Esada Brkića, ispaštaju pacijenti kojima zaraza korona virusom nije primarno oboljenje.


Povećano interesovanje mladih za vakcinaciju, razlog – nepoznat - Radio Kosovska Mitrovica\nPovećano interesovanje mladih za vakcinaciju, razlog – nepoznat\n12. October 2021, 08:34\nVećina mlađih slučajnih prolaznika sa kojima je ekipa RTV Kim u Gračanici razgovarala se, po njihovim navodima, vakcinisala. Na prvi pogled, stiče se utisak da omladina poštuje preporučene mere.\n„Vakcinisao sam se, zbog trenutnih uslova koji vladaju ovde na Kosovu i generalno u svetu, ali i zbog preventive. Nisam stručan da mislim o vakcini, ali smatram da nije loše. Primio sam Fajzer vakcinu u Gračanici“, kazao je Nikola Anđelković (21) iz Novog Naselja.\n„Vakcinisala sam se, nisam imala simptome, osim bola u ruci. Primila sam Sinofarm vakcinu, bila sam u Vranju da se vakcinišem. Vakcina je dobra zaštita“, rekla je Desijana Jašar iz Gračanice (20).\n„Jesam, mislim da je vakcina jedini način da se korona zaustavi. Primila sam Sinofarm vakcinu u Kuršumliji“, rekla je Tamara Marković iz Badovca.\n„Nisam primio vakcinu, još uvek razmišljam, možda i hoću. Mislim da sam mlad i za sada ne osećam potrebu da se vakcinišem“, kazao je sagovornik koji je insistirao da ostane anoniman.\nMladi još uvek zanemaruju ozbiljnost koronavirusa, što pokazuje teška klinička slika na prvim pregledima, rekao je dr Rašić i poručio da mladi treba da poštuju epidemiološke mere i da se vakcinišu.\n„Kada je u pitanju vakcinacija, zvaničan stav je da bi se i mlađi ljudi trebali vakcinisati. Moja poruka njima je da se pri pojavi prvih kliničkih znakova i simptoma bolesti jave lekaru koji ordinira u kovid ambulanti. To je važno da bi se, pre svega, kliničkim pregledom i laboratorijskim pretragama utvrdilo da li infekcija postoji, te kako bi se na vreme primenila odgovarajuća terapija i sprečile neke eventualne komplikacije“, objasnio je on.\nKoordinator za vakcinaciju za centralno Kosovo Vladimir Petković ističe da je broj mladih koji su zainteresovani za vakcinu u poslednjih mesec dana „znatno veći u odnosu na početak imunizacije“.\n„Možemo se pohvaliti činjenicom da su mladi na teritoriji Kosova i Metohije zainteresovani za vakcinaciju. Poslednjih mesec dana je i povećan broj prijava za vakcinu upravo mlađe populacije. Nadam se da će se taj trend nastaviti, da ćemo vrlo brzo imati povećan broj vakcinisanih kako stare, tako i mlađe populacije“, kazao je on.\nEpidemiloška situacija u poslednjih nedelju dana stagnira i nema drastičnog povećanja broja zaraženih, kazala je koordinatorka za imunizaciju za Kosovo i Metohiju, doktorka opšte prakse u Domu zdravlja Zvečan, Branislava Parlić.\n„Prema poslednjim podacima, kada smo vršili ažuriranje, krajem septembra, bilo je 28.000 vakcinisanih prvom dozom, 27.600 drugom dozom, a oko 3.500 naših građana trećom dozom. U poslednjih nekoliko nedelja, imamo povećano intresovanje mladih za vakcinaciju. Šta je uzrok, to ne znamo, da li naš apel ili povećana smrtnost“, rekla je ona.\nPrema podacima iz sredine septembra, u Srbiji je vakcinisano i oko 5.000 dece uzrasta od 12 do 17 godina.\nMasovna vakcinacija stanovništva u centralnoj Srbiji je otpočela 19. januara ove godine. Svakodnevno se vrši na oko 300 punktova u svim gradovima. U većinski srpskim sredinama na Kosovu, u okviru kosovskog zdravstvenog sistema, ova aplikacija vakcina protiv koronavirusa započela je 17. avgusta.\nU Dijagnostičkom centru u Gračanici, od početka vakcinacije dato je 1.600 doza Fajzer vakcine. U poslednjih 10 dana vakcinu je primilo 100 ljudi. Procenat vakcinisanih do 25 godina na ovom punktu od početka imunizacije iznosi 20 odsto.


Virtuelizacija, kolaboracija i sigurnost informacionih sistema – Personal magazin\nSaga je u saradnji sa Ciscom, u petak 24. septembra 2010, u hotelu Babe, organizovala predavanja pod nazivom „Virtuelizacija nove generacije – za sigurno informaciono društvo”. Skup je otvorio Goran Obradović,…\nSaga je u saradnji sa Ciscom, u petak 24. septembra 2010, u hotelu Babe, organizovala predavanja pod nazivom „Virtuelizacija nove generacije – za sigurno informaciono društvo”. Skup je otvorio Goran Obradović, generalni direktor Cisco Srbija, poželevši dobrodošlicu gostima iz javnog sektora, a potom su Ivan Zaklanović iz Cisca i Jelena Bukelić iz Sage držali prezentaciju pod nazivom „Virtuelizacija: budućnost je stigla”.\nKorisnici su imali priliku da se uvere do koje mere su napredovale mogućnosti virtuelizacije procesa poslovanja, da bez obzira na\nveličinu informacionog sistema, danas postoji malo situacija u kojima ovi sistemi nemaju korist od virtuelizacije. Nabrojane su brojne prednosti: povećanje iskorišćenosti raspoloživih resursa, smanjenje troškova i resursa za IT infrastrukturu, lakše održavanje, veća mobilnost i bezbednost, ušteda prostora…\nSledeći predavač bio je Milan Jevtić, pomoćnik izvršnog direktora Sage, koji je goste proveo kroz kratku istoriju Sage i njene saradnje sa Ciscom koja je počela 2000. godine. Tokom proteklog perioda, Saga je postala jedan od Cisco Gold Partnera, a 2009. godine, među 60.000 Cisco partnera, dobija nagradu „Partner godine za inovativna rešenja“ na samitu u Bostonu, za Unified Communication rešenja koja je implementirala kod različitih korisnika tokom 2008. godine.\nZavršno predavanje je imao Dragan Novaković iz Cisca, na temu „Mreža bez granica” – prezentaciju o Cisco Borderless Network arhitekturi sa primerima na nivou tehnologije i proizvoda.\nSaga je od strane Cisca prepoznata kao kompanija koja poseduje snagu da bude strateški partner u novim tehnologijama, a njeni stručnjaci, koji imaju široko znanje i tehničku ekspertizu, imaju najveći broj Cisco sertifikata u Srbiji.\nVirtuelizacija, kolaboracija i sigurnost informacionih sistema was last modified: October 2nd, 2010 by Redakcija\nCiscoCisco Srbijasigurnost informacionih sistemaVirtuelizacija


Glavno pitanje nisu ni Sjeverna Makedonija, ni Albanija, već Bosna i Hercegovina koja se suočava s problemom povratka džihadista, rekao je francuski predsjednik. Zbog izjava francuskog predsjednika, na razgovor u Predsjedništvo BiH je pozvan francuski ambasador u Sarajevu EPA ...\nFrancuski predsednik Emanuel Makron upozorio je evropske zemlje da se više ne mogu oslanjati na Ameriku u odbrani NATO saveznika "Ono što trenutno doživljavamo je moždana smrt NATO-a", izjavio je Makron u intervjuu za Ekonomist.\nVučić sa Makronom naredne sedmice\nPredsednik Srbije Aleksandar Vučić sastaće se početkom naredne sedmice sa francuskim predsednikom Emanuelom Makronom u Parizu, saznaje Danas iz diplomatskih izvora. Prema rečima naših sagovornika, Vučić će od ponedeljka do srede učestvovati na dva skupa u prestonici Francuske – ...\nFrancuski predsednik Emanuel Makron ocenio je u intervjuu za britanski "Ekonomist" da je NATO na samrti, a da se Evropa nalazi na ivici ponora. Makron je upozorio članice evropske zemlje da se više ne mogu osloniti na Sjedinjene Države, odnosno da se od Amerike više ne može ...